Gure azal berria - Worldnews.com\nHemen da aurtengo denboraldian jantziko dugun kamiseta berria. Macron kirol firmak, zeinarekin Realak hiru urteko harremana hitzartu duen, 18-19 denboraldiko ekipazioa diseinatu du. Berarekin LaLiga eta Errege Kopan lehiatuko dugu.\nLehen ekipazioa klasikoa da, ohiko marra bertikal txuri-urdinekin. Kamisetaren lepoak\nDenon kamiseta (Real Sociedad de Futbol SAD)\n(Source: Real Sociedad de Futbol SAD ) Hemen dago 2016-17 kamiseta. Gaur eguerdian ikusi du argia denboraldi honetan jantziko dugun ekipazioa. Anoetako Estadioan eguerdian...\nPublic Technologies 2016-07-09\nOrdiziako San Bartolome auzoko trafikoak berrantolatuko dituen proiektua onartu du Gipuzkoako Foru Aldundiak (Diputación Foral de Gipuzkoa)\n(Source: Diputación Foral de Gipuzkoa ) Bide Azpiegiturak N-1etik San Bartolome ingurura dagoen sarrera-irteera eta Eroski kokatuta dagoen ingurunea egokituko dira. Urtea...\n2014an harreman komertzial bat hasi eta gero, Realak eta adidasek beraien arteko kontratua ez berritzea erabaki dute. Denboraldi hau amaitu eta gero adidas jada ez da...\nGure new song by bewafa video song .. harish9825\nZimbabwe Gure Dance\nGure Rakumudzi kuMalawi paGhetto - Mbare, Harare, Zimbabwe 2015\nGURE KASA [Itziar Ituño]\nGenti Facja: Dy Derrasa permbi gure, Kolazh dasmash\nGure "Cultural Traditional" Dance @ Banda Second Avenue Mbare, Harare, Zimbabwe 2018\nPERPARA STADIUMIT DO RIVENDOSET CDO GURE SIC KA QENE\nGure trikitilariak -Tapia eta Leturia-\nNobedade handiko urte honetan, Realak beste topagune bat estreinatuko du familia realzalearentzat. Datorren ostegunean, uztailak 19, denda berria inauguratuko du Elkano kalea, Donostiaren erdi-erdian, duela hilabete gutxira arte lehengo denda txuri-urdina zegoen lekuan. Establezimendu berriaren ateak 17:00etan zabalduko dira jendearentzat. Arratsalde hori gure jendearengatik...\nNobedade handiko urte honetan, Realak beste topagune bat estreinatuko du familia realzalearentzat. Gaur denda berria inauguratuko du Elkano kalea, Donostiaren erdi-erdian, duela hilabete gutxira arte lehengo denda txuri-urdina zegoen lekuan. Establezimendu berriaren ateak 17:00etan zabalduko dira jendearentzat. Arratsalde hori gure jendearengatik eta jendearentzat izango da,...\nRealeko denda berria gaur arratsaldean inauguratu da jende askoren aurrean. Hiriaren bihotzean dago kokatuta, aintzineko dendaren espazio bikoitza izanik (250 metro karratu), bi solairurekin eta zerbitzu eta elementu teknologikoekin, erabiltzailearen esperientziaren hobekuntzarako. Eta ez da denda hutsa izango, zerbitzu gehiago eskainiko baititu: sarreren salmenta eta...\nDonostian hurrengo uztailaren 20tik 25era ospatuko den 52. Heineken Jazzaldiak badu kartela. Roskow artista plastikoaren (Fernando Huarteren goitizena) obra da, zeinak margolan batean islatu baitu Jazzaldiaren agertoki historikoena, Trinitate plaza, ilunabarreko ordu magiko horretan. Aurtengo kartela egiteko, Heineken Jazzaldiaren antolakuntzak zenbait artista plastikoren...\nHori da nahi duguna, sentitzen duguna, pozez betetzen gaituena eta batzuetan tristetu egiten gaituena, bai, baina batez ere, harro sentiarazten gaituena da, beti. Ezin baita ezer gertatu Reala eta bere eskudoagatik sentitzen duguna sentitzen utziko ez diguna, Willian Josek gaurko gola sartzean laztandu duena, nola ez. Gaur irabaztea guztiz nahitaezkoa zen, baina edozein...\nGure new song\nGuri new song HARISH KUMAR Harish9825...\n\_'Go!azen\_'eko aktoreek \_"Gure Nahia\_" abestiaren bideoklipa egin dute \_'Bihotzetik ezpainetara\_' euskara sustatzeko kanpaina berriaren baitan....\nMbare, Harare, Zimbabwe Ghetto Life Style...\nKendon: Genti Facja Organo: Edison Ballshkashi...\nMbare, Harare, Zimbabwe Ghetto Stories By Mad Minox...\nNon ote daude gure Aspaldiko lagunak Gu baino lehen sortutako Trikitilari onak Non ote daude gure Aspaldiko lagunak Kantuz bizi izanda gero Kantuz joan zirenak. Ez dut ikusten inon Haien oroigarririk Ez dago haien izena Daraman plazarik Ez dut ikusten inon Haien oroigarririk Eskerrak gure bihotzak Ez dauzkan ahazturik. Gure bihotzak badaki Gure eskuak ere bai Lehengoak nor ziren eta Noraino genitun gai Gure bihotzak badaki Gure eskuak ere bai Zenbat jende jarri zuten Dantza egiten alai. Kolorezko soinu txiki Bizi-bizi kuttuna Ez da zuntzun Ez da tuntun Kolorezko soinu txiki Bizi-bizi kuttuna Ez zaizu behin ere faltako Gu denon maitasuna....\nGuri new song HARISH KUMAR Harish9825\n\_'Go!azen\_'eko aktoreek \_"Gure Nahia\_" abestiaren bideoklipa egin dute \_'Bihotzetik ezpainetara\_' euskara sustatzeko kanpaina berriaren baitan.\nMbare, Harare, Zimbabwe Ghetto Life Style\nKendon: Genti Facja Organo: Edison Ballshkashi\nMbare, Harare, Zimbabwe Ghetto Stories By Mad Minox\nNon ote daude gure Aspaldiko lagunak Gu baino lehen sortutako Trikitilari onak Non ote daude gure Aspaldiko lagunak Kantuz bizi izanda gero Kantuz joan zirenak. Ez dut ikusten inon Haien oroigarririk Ez dago haien izena Daraman plazarik Ez dut ikusten inon Haien oroigarririk Eskerrak


“Nire bizitzako pasioa hori zela jabetu nintzen” - Zientzia.eus\nHasiera » Artikuluak » Nire-bizitzako-pasioa-hori-zela-jabetu-nintzen\n2019/02/01 Galarraga Aiestaran, Ana - Elhuyar Zientzia Iturria: Elhuyar aldizkaria\nArg. Mirari Otxandorena Atxa\nOtxandorenak horrela azaldu du nola iritsi den hara: “Duela urtebete hasi nintzen tesia egiten. “Hasi aurretik, garbi nuen zer gai ikertu nahi nuen, eta, nazioartean arlo horretan erreferenteak bilatzen hasi nintzenean, Norvegiako ikertzaile baten lanak aurkitu nituen. Ikertzailearekin harremanetan jartzea erabaki nuen, eta, galdetu nionean ea haiekin ikertzera joan ote nintekeen, baietz erantzun zidan. Eta hala etorri nintzen”.\nAitortu duenez, benetan pozik dago Norvegian: “Ate guztiak ireki dizkidate. Zentro publiko guztietara gonbidatu naute, lana nola egiten duten ikusteko, eta zainketa intentsiboen unitatera ere sartzeko aukera izango dut. Bestalde, diru-laguntza pribatu bat jasotzen dut, eta zortzi orduko lanaldia dut, ikertzeko. Bulego bat ere eman didate eta jende guztia oso abegikorra da…Espainian, berriz, tesia egiten dugunok ez dugu ordutegirik, ezta lan-baldintza egokirik ere. Nik, adibidez, nire denbora librean ikertu behar dut han. Sekulako aldea dago”.\nHelduen fisioterapiatik neonatologiara\nHain gustura dabilen arren, ikasketak aukeratzean ez zuen hain garbi bide hori hartuko zuenik. Haren lehengusu batek, kirol-fisioterapeuta, eta asko bidaiatzen zuen taldearekin, eta horrek erakartzen zuen. Ikasketak ere etxetik urrun egin nahi zituen; hala, Bartzelonan hasi zen Fisioterapia egiten. Bigarren urtean maitemindu zen Fisioterapiaz: “Neuroanatomiako ikasgaian izan zen. Irakaslea izugarri ona zen, eta orduan erabaki nuen neurologian espezializatuko nintzela”.\nHori bai, argi omen zuen ez zuela haurrekin lan egin nahi, ez baitzituen oso gustuko. “Edo hori uste nuen, garapen tipikoa duten haurrekin baino ez bainuen esperientzia”, aitortu du Otxandorenak.\nAzken urtean neurologian espezializatu, eta Nafarroara itzuli zen. Aniztasun funtzionala dutenen elkarte batean lanean hasi zen, eta garun-paralisia zuen haur bat tratatzeko eskaintza jaso zuen. Erreparoekin bazen ere, eskaintza onartu zuen. “Mugarri bat izan zen; nire bizitzako pasioa hori zela jabetu nintzen”.\nHaurrekin lan egiteko, pediatrian espezializatu behar zela erabaki zuen. Hala, asteburuetan, master bat egiten hasi nintzen Bartzelonan, eta, gainerako egunetan, lana egiten nuen Iruñean eta Nafarroako beste herri batzuetan. Halako batean, Bartzelonako hezkuntza bereziko eskola batetik deitu zioten lanerako, eta geroztik Bartzelonan aritu zen bai ikasten bai lanean.\nMasterra amaitutakoan, irakasle hasi zen unibertsitatean, eta orduan hasi zen baita tesia egiten ere, pediatriaren barruan, neonatologian. Hain zuzen, haur goiztiarretan esku-hartze lasterrak izan dezakeen eragina ikertzen du: “Ikusi dugu haur goiztiarrek epe luzera atzerapena izaten dutela garapen psikomotorrean. Hortaz, ahalik eta lasterren tratatzen saiatzen ari gara, atzerapen hori ahalik eta txikiena izan dadin”.\nHorrenbestez, haur horientzat eta haien familientzat tratamendu bat diseinatu du, eta proban jarri du, Bartzelonako Sant Joan de Déu ospitalean. Orain emaitzak biltzen ari da, eta ikerketa nagusi horren barruan joan da Tromsøko unibertsitatera ere. Laster izango dugu emaitzen berri.\nMirari Otxandorena Atxa\nAlmandozen jaioa da, 1992an. Gimbernat Unibersitate eskolan egin zuen Fisioterapiako gradua, eta, ondoren, Pediatriako masterra, Kataluniako Naziorteko Unibertsitatean. Gaur egun, doktoretza egiten ari da Viceko Unibersitatean, eta irakasle ere bada, unibertsitate berean.


Turismo bulegoko harrera eta komunikaziorako administrari laguntzaileen lan-poltsa berria eratuko du Udalak — Debako udala\nPasa den otsailaren 23ko Tokiko Gobernu Batzordearen bileran erabaki zen Debako turismo bulegoko harrera eta komunikaziorako administrari laguntzaileen lan-poltsaren oinarriak onartzea eta deialdia egitea. Deialdi honen xedea Debako Turismo bulegorako administrari laguntzaileen lan-poltsa sortzea da eta aldi baterako sortzen diren postu honetarako beharrak betetzeko erabiliko da.\nEskaerak aurkezteko epea, Gipuzkoako Aldizkari Ofizialean deialdia argitaratu eta biharamunetik kontatzen hasita 20 egun naturaleko epean bukatuko da; hau da, interesatuek martxoaren 28ra arte izango dute beren eskaerak aurkezteko aukera.\nHautapen-prozesuan parte hartu ahal izateko, izangaiek baldintza orokorrak ez ezik, honako hauek ere bete beharko dituzte:\nEskaerak aurkezteko epea amaitzen den egunean 16 urte beteta edukitzea.\nEskola graduatu titulua, Lanbide Heziketako lehen maila edo titulu baliokideren bat izatea.\nEuskara: 3. hizkuntz-eskakizuna edo horren baliokidea egiaztatzea.\nFrantses eta ingeleseko B2 maila egiaztatzea.\nHonako IT txartelak izatea: Word eta Excel maila aurreratua, 2000 bertsioa edo ondorengo edozein bertsio.\nBehin eskaerak aurkezteko epea bukatuta, alkate-lehendakariak onartu eta baztertutako izangaien behin-behineko zerrenda onartu eta Udalaren web orrian eta iragarki-oholean argitaratuko du. Hautapen-prozesua oposizio-lehiaketa bidezkoa izango da.\nDeialdiaren oinarriak eta izen-emate orria ikusteko, klikatu hemen.


Denboraleen kalteen konpontze lanak, abian | Euskal Herria | GARA Euskal Herriko egunkaria\nDenboraleen kalteen konpontze lanak, abian\nPixkanaka, batez ere azken asteotan euskal kostaldea astindu duten denboraleen kalteak zehazten eta konponbidean ezartzen ari dira. Baionan uholdeak eragindakoak azaldu zituzten atzo eta Gasteizen, berriz, kaltetutako udalen eta erakundeen arteko bilera teknikoa egin zuten.\nAtzo, haize zakarrengatik berriro alerta laranjan igaro zen egun berean, hainbat erakundek joan den asteetako denboraleen balantzearen eta kalteen konpontze lanen berri eman zuten.\nHala, Baionako Herriko Etxeak urtarrilaren 29tik otsailaren 3ra «ezohiko uholdeak» izan zirela nabarmendu zuen. Horren tamainaz ohartarazteko, aipatu zuten bazirela hogei urte Aturri ibaiak ez zuela gainezka egin. Santespiritu auzoko eta Baiona Ttipiko hainbat karrikataraino heldu zen ura, batzuetan 60 cmko garaierara iritsiz. 32 dendak kalteak jasan zituzten eta bi familia etxez lekualdatu behar izan zituzten. Prebentzio eta garbiketa lanetan 150 udal langile mobilizatu zituen eta, besteak beste, 1.500 harea zaku banatu ziren ukitutako biztanleen artean.\nIbaietako urei eusteko eta kale mailan dauden atariak eta dendak babesteko dispositibo esperimentalak ere probatu ditu Lapurdiko hiriburuko Udalak. Horietako bat -ateetan aire kameraz inguratutako plakekin hermetikotasuna lortzen duena- «oso eraginkorra» izan dela azaldu zuen Jean Grenet auzapezak. Alta, sistema hori aski garestia izaki (750 euro metro koadroak), dispositibo hori jarri nahi dutenentzat diru laguntzak emango dituztela agindu zuen.\nBestalde, Lakuako Ingurumen Sailean bilkura berezia egin zuten atzo hainbat erakundek. Ana Oregi sailburuaz gain, Gobernu espainoleko ordezkari Carlos Urquijo eta Kosta Zuzendaritzakok arduradunak, Gipuzkoako ahaldun nagusi Martin Garitanok, Bizkaiko Aldundiko bozeramaile Iñaki Rementeriak eta kaltetutako 17 herrietako alkateek hartu zuten parte.\nKonpontze lanen plangintza osatzen joatea zen bileraren xedea. Izan ere, ekainaren hasierarako, hots, uda sasoia hasterako, kostaldeko kalte guztiak konpontzea jarri dute helburu. Bileran, egutegi zehatz bat finkatu zuten eta datorren asteartetik goiti, udalek bilkura teknikoak egingo dituzte dagokien aldundian, Estatuko Kosta arloko arduradunekin eta Lakuako ordezkariekin. Horietan zehaztuko dituzte ekaitzek eragindako kalteak, konponketa lanen kostuak eta lanen planifikazioa.\nDena dela, hainbat herrik urgentziazko konponketei ekin diete dagoeneko. Esaterako, Zarautzen, Bermeon edo Donostian. Zarautz eta Getaria arteko 634 errepidearen konponketa datorren astean hasiko du Aldundiak. Lanek lau aste iraungo dute eta kostua 45.000 eurokoa izango da. Hondarribiko alkate Aitor Kerejetak adierazi duenez ere, urtarrilaren 26tik itxia dagoen Higer itsasargiko bidearen eta labarraren egoerari «teknikoki irtenbide egokiena eta ekonomikoki bideragarriena» lehenbailehen emateko «elkarlanerako borondatea» azaldu diote Gipuzkoako Foru Aldundiko Errepide sailak eta Portuen Zuzendaritza Nagusiak.\nDenboraleen kalteak oraindik ofizialki zenbatu ez badira ere, Aseguruen Partzuergoak 18 eta 20 milioi euroko kopurua aipatu du. Donostiakoak, berriz, 5.767.800 euroraino iritsiko lirateke.


Mutua Fraternidad-Muprespa Mugikorra - Berriak - LANEKO GAIXOTASUNEN GAINEKO GIZARTE SEGURANTZAREN KOADRO BERRIA\n20/12/2006, B.O.E., 2006ko azaroaren 10eko 1299/06 ERREGE DEKRETUA, Gizarte Segurantzaren sisteman laneko gaixotasunak onartzen dituena, eta horiek jakinarazteko eta erregistratzeko irizpideak ezartzen dituena. Gobernuak, sindikatu taldeek eta enpresa erakundeek 2004ko uztailean sinatutako Gizarte Elkarrizketarako Deklarazioak arlo soziolaboraleko lehentasun nagusiak ezarri zituen; horien artean garrantzia handiena Gizarte Segurantzaren sistemari ematen zaio. Goian aipatutako sinatzaileek 2006ko uztailaren 13an Gizarte Segurantzaren inguruko neurriak biltzen zituen akordioa sinatu zuten. Bertan, laneko gaixotasunen zerrenda berria onartu zen 2003ko irailaren 19ko Europako Batzordeko 2003/670/CE gomendioari jarraiki (Europako laneko gaixotasunen inguruko zerrenda biltzen du). Hala, indarrean dagoen zerrenda egungo ekoizpen errealitatera moldatuko da, baita ekoizpen prozesu berrietara eta antolaketa prozesu berrietara ere. Era berean, jakinarazpen eta erregistro sistema aldatzea hitzartu zen. Hala, isilpean zeuden laneko gaixotasunak argitara azalduko dira eta gaixotasun horien infradeklarazioa saihestuko da. Akordio horien alderdi nagusiak ondokoak dira: 1- Laneko gaixotasun talde berria eta gaixotasun zerrenda osagarria onartu.


Umoreari zentsura | erritarrak | GAUR8 - mila leiho zabalik\nEz da gauza bera parekoak parekoari barre egitea, edo gainean denak azpiratuari egitea barre beti berdin den gehiagotasunetik\nFilosofia mintegiaren azken saioan Agustin Arrietaren “Gogoeta-bide irekiak” liburua izan dugu eztabaidagai. Askotariko auziak lantzen dira liburuan, egunerokoan sortu ohi zaizkigunak, filosofiaren eta pentsamendu kritikoaren baitara ekarriak. Horien artean, egia eta egia-ostea, natura eta kultura, fikzioa, artea eta etika, eta beste asko. Umorea eta zentsura ere bai.\nEguneroko bizitzan hurbiletik ezagutu ditugu umorearekin loturiko ekintzei edo ekimenei ezarritako zentsurak. Denok dugu gogoan “Charlie Hebdo” aldizkari satirikoak 2015ean jasan zuen erasoa, eta denok izan dugu joan diren hilabeteetan Pirritx, Porrotx eta Marimotots pailazoek jasandako zentsuraren berri. Gehienok hitz egingo genuen, ziur aski, bi kasu horiei buruz, eta izango genituen iritziak batari eta besteari buruz. Izan ere, nahiko iritzi borobilak izan ohi ditugu, oro har, adierazpen askatasunari buruz eztabaidatzen denean. Korapilatsuagoa da gaia, ordea, kasu desberdinxeagoak sartzen direnean eztabaidan. Ez dakit berdin gogoratzen dugun, esaterako, udan Bilbon C. Tangana abeslariaren kontzertua bertan behera utzi zenekoa. Umorerik ez zela orduan tarteko? Askori graziarik ez zion egin behintzat.\nUmorearen gaia oso korapilatsua da teoria mailan aztertzeko. Egunerokoan oso presente dagoen zerbait da, eta badirudi denok dakigula zertan datzan. Denok egiten dugu barre, guztioi egiten digu grazia zerbaitek –ez denoi gauza berak–. Baina, esango nuke, oso gutxitan dakigula azaltzen zergatik egiten digun grazia zerbaitek, zergatik egiten diogun barre halakori eta halakori.\nUmorea aztertzen duten teorien artean batasunik gutxi bada ere, autore gehienak nahiko ados daude umorean bi elementu nagusi daudela esatean: inkongruentzia eta gehiagotasuna. Zerbait inkongruentea denean edo zerbaitek beste inoren gainetik sentiarazten gaituenean egiten omen dugu barre –azkar eta arin, arinegi, esateko–. Iruditzen zait bi elementu horiek lagun diezaguketela umorea zentsuratzeari buruz izan ohi ditugun jarrera beti ez berdinak ulertzen.\nBi egoeraren artean sortzen den inkongruentzia mota bat da, askotan, umorezko agerpen baten atzean dagoena. Espero zitekeenaren eta gertatu denaren artekoa da batzuetan talka, edo uste dugunaren eta esan denaren artekoa, edo benetan denaren eta erakutsi zaigunaren artekoa. Umorea zentsuratzeari buruz ari garenean, normalean zera da eztabaidatzen duguna: ea, umorearen izenean, edozer esan edo adieraz daitekeen. Alegia, edozein gairi buruz egin ote daitekeen txistea, edo marraztu bineta burlatia. Auzia, ordea, sakonagoa da: gehien inporta duena ez da txistean zer esan zaigun, edo binetan zer erakutsi; askotan, mingarri dena bestea da, alegia esan edo erakutsi zaigun horrek grazia sortzeko zerekin egiten duen talka –zein informazio jo behar den emantzat esan zaigun horrek inkongruentzia bat sortzeko–. Umorean, izatez, garrantzi handia dute informazio partekatuak, uste komunek eta, bereziki, elkarbanatzen ditugun ideia estereotipikoek. Akaso ez duzu zeure burua matxistatzat izango, baina zure txiste matxistek grazia izan dezaten nahitaezkoa da entzuleen gogora estereotipo edo uste matxistak ekartzea.\nGehiagotasuna da barre eragiten digun bigarren elementua. Ez dakigu zergatik, baina, askotan, bestearen baldarkeriak, inozotasunak, ezjakintasunak edo, oro har, gutxiagotasunak eginarazten digu barre. Batzuetan inork nahi gabe sortzen dira horrelako egoerak, eta lasai egiten diogu barre itzulipurdika erori den lagunari. Zenbait txistek edo ateraldik nahita sortzen dute gehiagotasun hori, ordea: pentsa zenbat diren aldameneko herrikoei iseka egiten dieten txisteak. Umoreak bere duen zerbait da. Ez da gauza bera, ordea, parekoak parekoari barre egitea egoera jakin batean haren gainetik ikusi duelako bere burua, edo beti gainean denak azpiratuari egitea barre beti berdin den gehiagotasun horretatik. Hortxe dago, nik uste, koxka: horregatik sentitzen dira horren desberdin batzuen edo besteen adarjotzeak.\nGure pailazoen umoreak zergatik egiten duen hainbeste min, zail da asmatzen. Haiek baino gutxiago sentituko dira akaso. Horrela pentsatuta, arrazoirik ez zaie falta. •


Urrian antzerki emanaldiz aberastuko du Antzeztaun egitarauak Ataun, 6 saiotan - Goierriko Hitza : Goierriko Hitza\nAntzeztaun antzerki egitarauak agertoki oparo eta zabal bihurtuko du Ataungo herria, beste behin. 2012tik bada zortzigarren aldia. Sei emanaldiko zikloa prestatu dute aurtengo Intujai Teatro konpainiak, udalak, Hiru Txilipurditan eskolak eta Troskaeta tabernak.\nFormatu desberdinak erakutsiko dituzte, baina guzti-guztiak edonork ikusteko modukoak dira, familia guztiarentzakoak. Eskolan, Barandiaran mu- seoan, udaletxean, San Gregorioko plazan eta Troskaetan dira emanaldiak, antzerkiaren artea ahalik gehien zabaltzeko.\nGaur hasiko da Antzeztaun. Asteburu honetako bi saioak batik bat haurrei begira jarri dituzte. Intujairen Ama-alu-lur, sorgin baten ametsak ere ikusi ahalko da. Donostia Kultura 2019ko Poltsikoko Antzerki Sorkuntza saria jaso du, Bea Larrañagak eta Itziar Saenz de Ojerrek egina.


"Aurrerantzean, Señora Sariketa ertzeko genero identitate guztientzat zabalik egongo da" - bertsoa.eus\nMaider Arregi - Señora Sariketako antolakuntza kidea 2022-05-10\nLarunbatean hasiko da bigarren edizioa Hendaian. Iazkotik alderatuta, bertsolari guztiak berriak dira, aukera zabaltasunaren mesedetan. Aurten ere bi ohorezko gonbidatu izango dira finalean kantari, ekainaren 4an Leitzan.\nHendaiako Enbata gaztetxean du lehenengo hitzordua aurtengo Señora Sariketak eta guk Maider Arregi antolakuntza kidearengana jo dugu bigarren edizio honen berritasunak aletzera. "Bertsolari guztiak berriak dira aurten. Iazkotik ez du inork errepikatu eta edizio honetan ere 14 bertsolari berri izango dira, ahalik eta emakume bertsolari gehiagori plaza eskaintzeko helburuz".\nParte hartzeari dagokionez, aurten aldaketa kualitatibo bat ere bada, Oñatiko bertsolariak azaldu digunez: "Emakumeen arteko saretzea aipatzen dugunean badirudi halako emakumetasun esentzial bat ari garela aldarrikatzen. Aurten autokritika hori egin genuen eta aurrerantzean Señora ertzeko genero identitate guztientzat zabalik egongo da".\nKanporaketak Hendaian eta Laudion\nLehenengo saioa Hendaian izango da, Enbata Gaztetxean, 17:00etan, eta honako sei bertsolari hauek ariko dira:\nGai-jartzen, Ainhoa Larretxea Agirre ariko da.


"OUTLINE" DAVID GUERRA\nIdeia, Zuzendaria: David Guerra\nKoreografia, interpreteak: David Guerra e Inés Narváez\nJatorrizko musika: Collage David Guerra\nArgiztapena: Iván Martín\nArgazkia: Nohelia Velo\nJantziak: Lucrecia Martínez\nEskerrak: Conservatorio Superior de Danza María de Ávila, Real Conservatorio Profesional de Danza Mariemma, Provisional Danza, Cristian López\nKontaktua: sintxantxu@hotmail.com / kubukdanza@gmail.com; 620209864 / www.kubukdanza.com\nDantza garaikidean graduatua da, Mariemma Errege Kontserbatorio Profesionalean, eta koreografian lizentziatua, María de Ávila Goi Mailako Dantza Kontserbatorioan. Interpretatzaile eta pedagogo gisa lan egin du "Trasdanza" zabalkunde-proiektuan, eta Yehudi Menuhin (España) Fundazioan dihardu gaur egun. Formatu txiki eta handiko hainbat koreografia sortu ditu, hala nola ‘Momento Temporal’, ‘Besarkada’, ‘Euspen’, ‘Tr3s x Tr3s’, ‘Inside’, ‘Outside’, ‘Line’ eta ‘Irudi’. Gaur egun, bere konpainia propioa zuzentzen du: Kubuk.\nDesbertikalizazioan dauden bi pertsonen arteko orekan oinarrituta sortu da ‘Outline’ obra. Ideia horrekin, gorputzen eta zoruaren arteko hainbat ainguraketa-puntu, gure arteko hainbat berme-puntu eta posizioetatik irteteko bultzada batzuk garatu ditugu. Multzo horretatik, espazioan zehar eramaten gaituen mugimendua atera da, lerro eta ibilbide espazialak sortzen dituen mugimendua.\nLortzen dugun mugimenduak oso lan arkitektonikoa sortzen du espazioari dagokionez, eta musika eta interpretatzaileen espresioen neutraltasuna ditu lagun.\nKontuz hartzeko lana da, besteari oso adi egon beharra baitago. Pisu zehatza eman behar zaio eta beharrezkoa baino ez da jaso behar zoruaren ardatz linealean bertan; osterantzean, baliteke sortutako figurak erresistentziarik ez izatea eta apurtzea. Ez dago formula zehatzik, elkarren mende baikaude etengabe.\nLan osoa oso itxita eta kalkulatuta dago, ez dago mugimenduaren inprobisaziorako lekurik.\nBeren ardatzarekiko desbertikalizazioan dauden, figurak sortzen dituzten eta espazioan, barneko eta kanpoko nolabaiteko harmonia batean garatzen diren bi pertsonen arteko orekan oinarritutako arkitektura-lan espaziala da. Bata ezinezkoa da bestea gabe.


kritiken hemeroteka » Ihesean eta jolasean\n« Autodidaktaren formazioa | Hamazazpi urteko hamarkada »\nJean Echenoz frantziarra aski ezaguna da egungo Europako eleberrigintzan. Bere ibilbide luzeko azken urteotan, hala ere, literatura modu desberdinak jorratzeari ekin dio, eta bide honetako bigarren alea dugu Lasterka izeneko hau. Aurretik, Ravel idatzi zuen, musikagile lapurtarraren bizitzan oinarritua. Ondoren, Nikola Tesla jeinu estatubatuarrari buruzko Tximistak etorriko da. Hirurek, benetako pertsonen bizitzen gaineko trilogia osatuko dute. Musikan, kirolean eta zientzietan nabarmendu zen hirukotea, norberak berean neurriz kanpoko maila emateraino.\nOraingoan idazteko bide eman diguna, Emil Zatopek (1922-2000) korrikalari txekoslovakiarraren bizitza ardatz moduan hartzen duena da. Atletismoaren historian sekula izan den izarrik handienetako batena, alegia. Pasa den mendeko erdialdera, eta hamar urtez, distantzia luzeko espezialitate guztietan gailendu zen Zatopek. Hainbat munduko errekor erdietsi zituen, eta Helsinkiko Olinpiar Jokoetan urrezko domina 5.000 eta 10.000 metroko probetan zein maratoian, gaur arte beste inork berdindu ez duen balentria. Gainera, komentatzeko modukoa da, anekdota legez bada ere, gure artean aritu zela azkenekoz lehiaketa ofizial batean, Donostiako Nazioarteko Krosean, hain zuzen ere.\nKontuan hartu behar da, hala ere, korrikalari honen aukeraketa ez zela izan soilik bere kirol lorpenengatik. Pertsonaia literario gisa ere, Emil Zatopekek ezaugarri apartak eskaintzen dizkio autoreari. Batetik, gustuko ez zuen ariketa fisikoa egiten hasteko arrazoiak. Horrekin lotuta, lasterka aritzeko eta entrenatzeko zuen modua, planteamendu logiko ororen kontrakoa. Gainera, hor daude bizi izan zeneko tokia eta garaia ere, izan ere, XX. mendeko mugimendu politiko garrantzitsuenen tartean bizitzea egokitu zitzaion, eta horrek zeharo baldintzatu zuen bere ibilbidea. Liburua bera, naziek Txekoslovakia inbaditu zutenean hasten da, gero bloke sozialistaren parte bihurtu zen garaian jarraitzen du eta 1968an sobietarrek Praga tankez nahiz militarrez hartu zuten unean amaitzen da. Badago erabilitako ikuspegi zirkular horretan liburuaren formaren eta pista baten inguruan korrika aritzearen arteko alderaketa ere, puntu berean bukatzen baitira biak ala biak, ihesi joan nahi izanagatik.\nEstiloari dagokionez, Echenozek sinpletasunaren alde egiten du eta esaldi motzekin bere erritmoaren sarean lotzen gaitu. Liburua ere laburra da eta arin garamatza batetik bestera, atletak berak egiten zuen moduan bere egunerokoan. Aipagarria da, halaber, benetako datu biografiko zein asmatutako zatiekin lortzen duen efektua, errealitatearen eta fikzioaren nahasketaren arteko ariketa bikaina. Lehen aipatu bezala, pertsonaiak berak eskaintzen duen bidea, hein handi batean. Zalantzarik gabe, sakonago ezagutzea merezi duen gizaki baten biografia nobelatua da idazleak eskaintzen duena, irakurleak goza dezan.


Lurralde garbi eta osasungarria nahi badugu, guztion lana da hori lortzea. Ez da nahikoa administrazioa behar diren baliabideak jartzen ahalegintzea, guztion esku dago. Guztiok lagundu behar dugu naturarekin bat datorren ingurumena mantentzen. Baina beti dago norbait gizalegerik gabe jokatzeko prest, kasu honetan bezala, erosotasuna eta basakeria lehenetsiz.\nHorrelako gizalegearen aurkako ekintzak lekuz kanpo daude gaur egun, batez ere, kontuan hartuta Txingudiko merkataritza-guneko garbigunea kilometro eta erdira dagoela.\nIrungo Udalari eskatzen diogu Jaitzubian, Rolac enpresaren bidean GI636 errepidea zeharkatzen duen tunela igarota utzitako zabor hori ken dezala, batzuek hondakin gehiago eta gehiago botatzeko tentaziorik izan ez dezaten, harik eta kontrolik gabeko zabortegi bat sortu arte.\nLa entrada Ingurumena zaintzea guztion lana da aparece primero en Eguzki Talde Ekologista.


Katxiporreta.com | Agenda\nSaskia 0 artikulu\nALTSASU (NAFARROA); Iortia Kultur Gunean, 17:00ean, PORROTX ETA MARIMOTOTSIkusi gehiago\nAMURRIO (ARABA); Kiroldegian, 17:30ean eta 19:30ean.Ikusi gehiago\nLEZO (Gipuzkoa); Bekoerrota Kiroldegian, 12:00etan.Ikusi gehiago\nTAFALLA (NAFARROA); Porrotx eta Marimotots TAFALLA Kulturgunean, 18:00etan.Ikusi gehiago\nLODOSA (NAFARROA); Porrotx eta Marimotots Kultur Etxean, 18:00etan.Ikusi gehiago\nVILLABONA (GIPUZKOA); Gurea antzokian, 17:30ean eta 19:30ean. PORROTX ETA MARIMOTOTS.Ikusi gehiago\nOLAZTI (NAFARROA); Kultur Etxean, 18:00etan. PORROTX ETA MARIMOTOTSIkusi gehiago\nBILBO (BIZKAIA); Campos Eliseos antzokian, 16:00etan eta 19:00etan.Ikusi gehiago\nDONOSTIA (GIPUZKOA); Martutene auzoko Etxarrienen, Porrotx eta Marimotots, 18:00etan.Ikusi gehiago\nERMUA (BIZKAIA); Antzokian, 17:00etan eta 19:00etan.Ikusi gehiago\nGETXO (BIZKAIA); Muxikebarriko Ereaga aretoan, 16:30ean eta 19:00etan.Ikusi gehiago\nDIMA (BIZKAIA); Porrotx eta Marimotots frontoi txikian, 18:00etan.Ikusi gehiago\nmartxoak 03: ALTSASU (NAFARROA); Iortia Kultur Gunean, 17:00ean, PORROTX ETA MARIMOTOTS\nmartxoak 04: AMURRIO (ARABA); Kiroldegian, 17:30ean eta 19:30ean.\nmartxoak 06: LEZO (Gipuzkoa); Bekoerrota Kiroldegian, 12:00etan.\nmartxoak 09: TAFALLA (NAFARROA); Porrotx eta Marimotots TAFALLA Kulturgunean, 18:00etan.\nmartxoak 10: LODOSA (NAFARROA); Porrotx eta Marimotots Kultur Etxean, 18:00etan.\nmartxoak 11: VILLABONA (GIPUZKOA); Gurea antzokian, 17:30ean eta 19:30ean. PORROTX ETA MARIMOTOTS.\nmartxoak 18: OLAZTI (NAFARROA); Kultur Etxean, 18:00etan. PORROTX ETA MARIMOTOTS\nmartxoak 19: BILBO (BIZKAIA); Campos Eliseos antzokian, 16:00etan eta 19:00etan.\nmartxoak 20: BILBO (BIZKAIA); Campos Eliseos antzokian, 16:00etan eta 19:00etan.\nmartxoak 24: DONOSTIA (GIPUZKOA); Martutene auzoko Etxarrienen, Porrotx eta Marimotots, 18:00etan.\nmartxoak 25: ERMUA (BIZKAIA); Antzokian, 17:00etan eta 19:00etan.\nmartxoak 27: GETXO (BIZKAIA); Muxikebarriko Ereaga aretoan, 16:30ean eta 19:00etan.\nmartxoak 29: DIMA (BIZKAIA); Porrotx eta Marimotots frontoi txikian, 18:00etan.\nBERMEO (BIZKAIA); Frontoian, 19:00etan.\nARRASATE (GIPUZKOA); Monteron parkean, 19:00etan.\nIratxe Villalbak bidalia\nKUIKUI hegan ari da!\n6 BALORE, 6 KOLORE, BILBO MILAKOLORE!\nAMAREN INTXAURRAK KAMISETA BERRIAK\nAMAREN INTXAURRAK ipuina + diskoa, dagoneko eskuragarri!\nANTSOAINGO EMANALDIAK ATZERATUTA. DATA BERRIA ZEHAZTERAKOAN JAKINARAZIKO DIZUEGU\nAntsoaingo BIZI DANTZA emanaldiak urriaren 14ra atzeratu dira.\nKatxiporreta Koop. E.\nOria etorbidea 10,\nBrunet eraikina 5, E 4\n943 368 404 / 629 349 715\ncookielawinfo-checkbox-advertisement 1 year GDPR Cookie Consent pluginak ezarrita, cookie hau "Iragarkia" kategoriako cookieen erabiltzailearen baimena erregistratzeko erabiltzen da.\ncookielawinfo-checkbox-analytics 11 months Cookie hau GDPR Cookie Consent pluginak ezartzen du. Cookiea "Analitika" kategoriako cookieen erabiltzailearen baimena gordetzeko erabiltzen da.\ncookielawinfo-checkbox-functional 11 months Cookiea GDPR cookie-en baimenak ezartzen du "Funtzionalak" kategoriako cookieen erabiltzailearen baimena erregistratzeko.\ncookielawinfo-checkbox-necessary 11 months Cookie hau GDPR Cookie Consent pluginak ezartzen du. Cookieak erabiltzailearen baimena gordetzeko erabiltzen dira "Beharrezkoak" kategoriako cookieetarako.\ncookielawinfo-checkbox-others 11 months Cookie hau GDPR Cookie Consent pluginak ezartzen du. Cookiea erabiltzailearen baimena gordetzeko erabiltzen da "Bestelakoak.\ncookielawinfo-checkbox-performance 11 months Cookie hau GDPR Cookie Consent pluginak ezartzen du. Cookiea "Errendimendua" kategoriako cookieen erabiltzailearen baimena gordetzeko erabiltzen da.\nviewed_cookie_policy 11 months Cookiea GDPR Cookie Consent pluginak ezartzen du eta erabiltzaileak cookieak erabiltzeko baimena eman duen ala ez gordetzeko erabiltzen da. Ez du datu pertsonalik gordetzen.\nsp_landing 1 day Sp_landing Spotify-k ezartzen du Spotify-ren audio-edukia webgunean ezartzeko eta audio-edukiarekin erlazionatutako erabiltzailearen elkarrekintzari buruzko informazioa ere erregistratzen du.\nsp_t 1 year sp_t cookiea Spotify-k ezartzen du Spotify-ren audio-edukia webgunean ezartzeko eta audio-edukiarekin erlazionatutako erabiltzailearen elkarrekintzari buruzko informazioa ere erregistratzen du.\nCookiea Google Analytics-ek ezartzen du eta erabiltzaileak arakatzailea ixtean ezabatzen da. Urchin.js-ekin elkarreragingarritasuna gaitzeko erabiltzen da, Google Analytics-en bertsio zaharragoa dena eta __utmb cookiearekin batera erabiltzen da saio/bisita berriak zehazteko.\n__utmt 10 minutes Google Analytics-ek cookie hau ezartzen du eskaera tasa galarazteko.\n__utmz 6 months Google Analytics-ek cookie hau ezartzen du bisitaria gunera iritsi den trafiko-iturria edo kanpaina gordetzeko.\n_ga 2 years Google Analytics-ek instalatutako _ga cookieak bisitarien, saioen eta kanpainaren datuak kalkulatzen ditu eta gunearen erabileraren jarraipena egiten du gunearen analisi-txostenerako. Cookieak informazioa modu anonimoan gordetzen du eta ausaz sortutako zenbaki bat esleitzen du bisitari bakarrak ezagutzeko.\n_gat 1 minute Cookie hau Google Universal Analytics-ek instalatzen du eskaera tasa murrizteko eta, horrela, trafiko handiko guneetako datuen bilketa mugatzeko.\n_gid 1 day Google Analytics-ek instalatuta, _gid cookie-ak bisitariek webgune bat nola erabiltzen dutenari buruzko informazioa gordetzen du, eta, aldi berean, webgunearen errendimenduaren txosten analitiko bat sortzen du. Biltzen diren datuen artean bisitari kopurua, haien jatorria eta anonimoki bisitatzen dituzten orrialdeak daude.\nCONSENT 2 years YouTube-k cookie hau txertatutako youtube-bideoen bidez ezartzen du eta datu estatistiko anonimoak erregistratzen ditu.\niutk 5 months 27 days Cookie hau Issuu sistema analitikoak erabiltzen du Issuu produktuetan bisitarien jarduerari buruzko informazioa biltzeko.\nmc 1 year 1 month Quantserve-k mc cookie-a ezartzen du webguneko erabiltzailearen portaerari modu anonimoan jarraitzeko.\nVISITOR_INFO1_LIVE 5 months 27 days Erabiltzaileak erreproduzitzaile interfaze berria edo zaharra lortzen duen zehazten duen banda-zabalera neurtzeko YouTube-k ezarritako cookiea.\nYSC session YSC cookiea Youtubek ezartzen du eta Youtubeko orrialdeetan kapsulatutako bideoen ikustaldiak jarraitzeko erabiltzen da.\nyt-remote-connected-devices never YouTube-k cookie hau ezartzen du txertatutako YouTube bideoa erabiliz erabiltzailearen bideo-hobespenak gordetzeko.\nyt-remote-device-id never YouTube-k cookie hau ezartzen du txertatutako YouTube bideoa erabiliz erabiltzailearen bideo-hobespenak gordetzeko.\nloglevel never Ez dago deskribapenik eskuragarri.\nwfvt_45172263 30 minutes Ez dago deskribapenik


Sailkapena eskuetan dute LOKEko gimnastek - Lasarte-oria - Txintxarri.eus\nSailkapena eskuetan dute LOKEko gimnastek\nTxintxarri 2019-03-28 17:40\nEskolarteko A mailako eta amateur mailako gimnastek Gipuzkoako txapelketarako sailkapen fasea amaitu dute. LOKEko kirolari gazteek txapelketa nagusirako txartela eskuratu dute. Maiatzean hainbat hitzordu garrantzitsu izango dituzte\nLOKEko gimnastek Eskolarteko A eta amateur mailako txapelketako bigarren jardunaldia jokatu zuten igandean, Ibarran. Gipuzkoako txapelketarako sailkapena jokoan zuten, eta ederki erantzun zuten bakarka, zein taldeka. Sailkapen orokorreko lehen postuetan daude, eta guztiak izango dira maiatzean jokatuko diren Gipuzkoako txapelketetan.\nAizpea Arroyo eta Garazi Gomez amateur mailako Senior A mailako gimnastek borrekin egin behar izan zuten lan. Arroyok hirugarren postua eskuratu zuen, eta, Gomezek, berriz, bederatzigarrena.\nSailkapen faseko lehen saioko postuei esker, biak izango dira Gipuzkoako txapelketan. Arroyo lehenengo saioan uztail lanean garaile izan zen, eta sailkapen orokorreko lehen postuan geratu da. Gomez, berriz, lehen saioan hirugarren izan zen, eta sailkapen orokorrean seigarren postuan amaitu du txapelketa.\nJubenil B mailan, Paula Martinezek zinta lana eginda seigarren postua eskuratu zuen. Martinezek eta Jaione Martosek osatu dute Ibarrako lehiaketa. Aurreko saioan, Martosek pilotarekin laugarren postua egin zuen. Bien emaitzak batuta, sailkapen orokorreko laugarren postua eskuratu dute.\nMiriam Prieto eta Maitane Arroyok ere kadete B mailako Gipuzkoako txapelketarako sailkatzea lortu dute, zortzigarren postua eskuratuta. Amateur txapelketako lehen saioan Arroyo uztai lanean bigarren izan zen; oraingoan, Prietok zortzigarren postua lortu du borrekin lan egiten.\nEskolarteko alebin A mailan, Eneritz Diaz de Gereñu izan zen lehian. Sokarekin egin zuen lanak seigarren postua eman zion. Kategorian estreinakoz aritu zen. Eskolarteko txapelketako lehen saioan B mailan parte hartu zuen LOKEko gimnastak. Hartan erakutsitako trebetasunak A mailan lehiatzeko aukera eman zion eta igandean lortutako emaitzak Gipuzkoako txapelketan parte hartzeko txartela eman dio.\nBikote edo taldeei dagokionean, amateur mailako senior A taldeak borra eta pilotekin egin zuen lana, eta bigarren postua eskuratu zuen. Txapelketako sailkapen orokorrean ere bigarren izan da.\nEskolarteko kadete B mailan, berriz, LOKE-Santa Teresa eta LOKE-Oriarte taldeek parte hartu zuten. Biek uztai eta pilotekin lan egin zuten. Donostiako ikastetxeko taldeak laugarren postua eskuratu zuen, eta Lasarte-Oriakoak, berriz, zortzigarrena. Sailkapen orokorrari begira, Oriarte bosgarren izan da, lehen saioan laugarren izan zen. Santa Teresa, ordea, seigarren izan da. Postu hori da, hain zuzen, aurreko saioan lortu zuena.\nLOKEko arduradunak oso pozik daude gazteek egindako lanarekin, eta gimnasta guztiak zoriondu dituzte Gipuzkoako txapelketarako sailkatzea lortu izanagatik.\nMaiatza, txapelketaz beteta\nLOKEko gimnastek Gipuzkoako eta Euskadiko txapelketak dituzte buruan. Maiatzean izango dira guztiak, baina badago beste txapelketarik.\nAmateur mailako Gipuzkoako txapelketa maiatzaren 19an jokatuko dute Eibarren; Euskadikoa berriz, maiatzaren 5ean. Garazi Gomezek, Aizpea Arroyok eta Senior taldeak bietan egoteko aukerak dituzte.\nEskolarteko Gipuzkoako txapelketa maiatzaren 11n izango da, Tolosan. Ekainaren 1ean, aldiz, Euskadiko XXXVIII. Eskolarteko Kirol Jokoak aurrera eramango dituzte Santurtzin.\nData horien tartean, Udaberri txapelketako finala dago. LOKEko txikien taldeak maiatzaren 5ean, Donostian izango du hitzordua.


Toloto berbideratzeko obrak udazkenean hasiko dira - Deia\naurrekontua 1.693.231,75 eurokoa da\nToloto berbideratzeko obrak udazkenean hasiko dira\nUdazkenean hasiko dira Toloto berbideratzeko obrak, Elorrioko uholde arrisku handiena duen eremua murriztuko duena. elorrio.eus\nUdazkenean hasiko dira Toloto berbideratzeko obrak, Elorrioko uholde arrisku handiena duen eremua murriztuko duena.\nBILBO. Toloto berbideratzeko obrak udazkenean hasiko dira. Lanen aurrekontua 1.693.231,75 eurokoa izango da eta bukatzeko epea 9 hilabetekoa.\nURAk, Euskal Ur Agentziak, lizitaziora atera berri ditu astelehen honetan Elorrion kokatuta dagoen Toloto erreka berbideratzeko lanak, eta, modu horretan, obraren hasiera data zehaztu du. Izan ere, udazkenean hasiko diren lan horiekin, herrian dagoen uholdeetarako arrisku eremu handiena modu oso esanguratsu batean murriztuko da.\nUdalak eta URAk duela urte eta erdi lortutako hitzarmenari esker, URAk 1.693.231,75 eurotan atera berri du bederatzi hilabetez iraungo duten obren lizitazioa.\n"Oso pozik gaude lizitazioa publikatu izanarekin. Hainbat korporazio saiatu dira URArekin hitzarmen bat lotzen eta gobernu talde honek hitzarmena sinatzeaz gain, obrak hasteko prozesua martxan egotea bermatu du. Izan ere, hilabete batzuen bueltan berbideraketa hau errealitate bat izango da. Lan hauek Elorrio ikaragarri hobetu dute, besteak beste gaur egun uholde arrisku handien duen gunea hobetuko duelako".\nUgarteko biala, desblokeatuta\nToloto erreka lurrazpitik sartzen da gaur egun Esteibarlanda inguruan, eta horrek uholde arriskua nabarmen handitzen du gune horietan. Lan horien ondorioz, Errebonbillo kalean isuriko ditu urak, eta horrek, aldi berean, Ugarteko biala egitea ahalbidetuko du, Berrizerako errepidea hasten den biribilgunetik Montorrara arte joango dena. Modu horretara, Errebonbillo kalea oinezkoentzako egin ahal izango da, autoei alternatiba berri bat eskainiko baitzaie Ugarte bialarekin.\nLanen aurrekontua 1.693.231,75 eurokoa izango da, eta bederatzi hilabetez irautea aurreikusten da.


Gaindegiak Euskal Herriko adierazle ekonomiko eta sozialen galeria zabala kaleratu du • ZUZEU\nGaindegia Txostena 2010 argitalpen berriak Juan José Ibarretxek eginiko hitzaurrea jasotzen du eta aldi berean aktualitatea osatzen duten gai desberdinen analisiak biltzen ditu.\nModu honetan Behategiak urtez urteko konpromisoari jarraiki ekonomia eta gizarte alorreko eragileei Euskal Herriaren argazki eguneratua eskaintzen die jakintza honek erraztu ditzan egunerokoan erabaki hartzeak.\nNabarmentzekoak dira ondorengo atalak:\nJuan José Ibarretxe Lehendari ohiaren hitzaurrea.\nAdierazle galeria eguneratu eta zabaldua.\nAktualitatezko 4 gairen analisi monografikoak.\nEuskal Herriak beharko lukeen giza garapenaren indizea gai hartutako Eztabaida Foroa, aditu desberdinen parte hartzeaz.\n2010eko aktualitatearen errepasoa hedabideetako profesionalen eskutik.\nAdierazle galerian ?klasiko? bihurtu diren atalez gain (biztanleria eta demografia, ekonomia eta gizartea) beste 8 monografiko aurkezten dira: lan merkatua, I+G, enpresa demografia, Iparralde, Europako erregioak, immigrazioa, formazioa eta koiunturazko adierazleak. Honekin batera, Finlandia eta Euskal Herriaren inguruko konparatiba estatistikoa dago zenbait adituren iruzkinekin.\nAztertutako gai monografikoek hizpide dute euskal enpresen internazionalizazioa, egungo immigrazioa, zahartzaroaren argazkia eta erretiro adinaren azterketa Hegoalde zein Iparralden.\nArgitalpenean parte harturiko kolaboratzaileak aski ezagunak dira hauen alor profesional eta jakintza esparrua dela eta. Sinaduren artean daude Juan José Ibarretxe, Nekane Altzelai (UPNA), Mikel Zurbano (EHU), Mertxe Larrañaga (EHU), Itziar Navarro (Deusto), Asier Minondo (Deusto), Catalina Chamorro (Eusko Jaurlaritza), Peio Olhagaray (Baionako Merkataritza Ganbara), Nekane Jurado, Joseba Barandiaran…\nDatozen egunetan argitalpena doan banatuko da Euskal Herriko ekonomia eta gizarte alorreko eragileen artean. Interesa duen orok edukiak kontsulta ditzake edo argitalpena doan eskuratu dezake internet bitartez www.gaindegia.org helbidean.\nArgitalpenak Kutxa Fundazioa, Udalbide eta Lezo, Bergara, Antzuola, Azpeitia, Alegia, Berriatua, Urretxu, Usurbil, eta Oiartzungo udalerrietako laguntza jaso du.\nEkonomia, Euskal Herria, Gaindegia, garapen, gizartea


Agenda betearen sindromea • ZUZEU\nAgenda betearen sindromea –\nArgi geratu zaigu denoi iraila iritsi dela. Jada iragan urrunean geratu diren opor haiekin nostalgiko egongo dira batzuk. Erronka berriei aurre egiteko ilusioz beteta beste batzuk. Kafeinarekin erlazio toxikoa kudeatu nahian beste asko. Eta agenda berri bat erosten beste horrenbeste. Azken kolektibo horren parte naiz ni.\nUrtero errepikatzen diren 3 fase. Lehena: agenda erostea. Momentuan 11 zeregin, 5 kezkatzeko arrazoi eta laneko 23 korreo eduki arren, ez dago agendaren erosketa baino gauza garrantzitsuagorik. Prioritatea duen zerbait da. Ezin duzu funtzionatu astelehena 13 dela erakusten dizun orri sorta gabe. Behin agenda erosita egin hasperen lasai. Bizitza erdia soluzionatu duzu. Kitto.\nBigarren fasea: egunak betetzea. Buruan jada agendan apuntatzeko pare bat gauza dauzkazu. Pendiente daude duela 2 egunetatik. Apuntatu dituzu, kitto. Ez zaizu ezer ahaztuko. Eta orain zer? Zerbait idatzi nahi duzu gainontzeko egunetan. Ostirala: lagunekin pote bat. Larunbata: bazkari bat? Igandea: Erniora. 3 plan egin dituzu ti ta batean. Asteburua beteta duzu dagoeneko. Pertsona okupatua zara bat batean. Interesgarria sentitzen zara. Eta astean zehar?\nIrailak eta urtarrilak uste baino antza handiagoa dute. Urtarrilean egiten diren promesa eta erronken diseinu antzekoa egiten da irailean. Oso ohikoak dira “irailetik aurrera osasuntsu jango dut”, “kirola egiten hasiko naiz berriro”edo “spiningen emango dut izena” bezalako esaldiak.\nHortxe ba, boligrafoa hartu eta apuntatu: asteartea eta osteguna kirola. Baina oraindik hutsuneak dauzka zure asteak… asteazkenean zerbait egin beharko duzu… zinera! Ederki. Eta astelehena deskantsatzeko utziko duzu, zure osasun mentala baloretzen duzulako, noski. Noizbehinka deskantsatu behar da. Hori da. Ai… baina agian ona egingo du? Agian hondartzako azken egunak aprobetxatu beharko dira? Bai, erabakita.\nAgenda erosi duzunetik ordubete igaro da. Ordubetean hurrengo aste guztia bete duzu. Ordubetean hurrengo asteko ordu guztietan zer egingo duzun erabaki duzu. Pozik zaude. Hirugarren fasea dator orduan: desfasea.\nDei bat jaso duzu, lagun batek kafetxo bat hartu nahi du zurekin, zure “agenda okupatuan” tartetxo bat egingo diozu enpresari “modernito” bat zarelako. (Jetsi zaitez). Benga, astelehenean. Beste dei bat, bilera bat jarri dizute astearte arratsaldean. Amonak sendagilearenera laguntzeko eskatu dizu, asteazkenean. Ostegunean pintxo potea dagoela ahaztu zaizu. Baina enpresari “modernitoak” bezala, iritsiko zara guztira. Pozik baitzaude estresatuta alde batetik bestera.\nIgande goizean Erniora? Plana egin zenuen eta familiako baratzean laguntzeko. Asteazken amona eta zinemara? Plana egin zenuen eta kontzertu hartara joateko. Asteartean spining eta bilera? Plana egin zenuen eta pixukideekin erosketa egiteko. Azkenean onartu duzu. Ez zara iritsiko. PUM!\nEz duzu zure agenda berriaz ezer gehiago jakin nahi. Asteko zein egun den esaten dizun orri multzo batek sortutako presioak irabazi egin dizu. Eta bat batean, agenda erosi aurretik zenituen 11 zeregin, 5 kezkatzeko arrazoi eta 23 korreoen presentziaz jabetu zara. Dena gainera erori zaizu eta oraindik iraila da. Agenda madarikatua.\nEz da ezer gertatzen egunak zuriak edukitzeagatik, ez da ezer gertatzen asteburuak hutsik edukitzeagatik. Inprobisatzeko aukera existitzen da, irailan ere. Ez da ezer gertatzen, iraileko hirugarren astean jada objetu ahaztuen txokoan bukatuko luke berdin berdin agendak. Iraileko lehenengo astea urdinez, gainontzeko urtea zuriz, urtero bezala.\nTira, hau esanda Google Calendar betetzera noa.\nagenda betearen sindromea, Errutina, Iraila, udazkena


Busturialdea herri boteretik eraikiz - Busturialdeko Hitza : Busturialdeko Hitza\nBilbao Bizkaia Ur Partzuergoak Busturialdeko Partzuergoa bere sarean sartzea erabaki zuen urteko azken Batzar Nagusian. Horrek Busturialdeko Ur Partzuergoaren pribatizazioa suposatzen du; eta, beraz, oinarrizko baliabide bat kudeatzeko aukera kentzen dio herriari. Gainera, pribatizazioaren ondorioz, IBEX indizeko Espainiako enpresek milioi askoko kontratuak lortuko dituzte kudeaketa honen ondorioz. Berriro ere, EAJren taldeko enpresak eta bere klan garrantzitsuenetako batek, Atutxa familiak, milioika euroko kontratuak lortuko dituzte. Gure poltsikoetatik aterako den dirua.\nArgitaratutako datuen arabera, Atutxaren taldeko enpresek ematen dizkien kontratu publikoen bidez baino ez dute lan egiten, bere alderdiak zuzentzen dituen erakundeek banatzen dituzte kontratuak, eta azken urteotan 68 milioi euro baino gehiago jaso dituzte. Egoera honetan, baliabide natural baten pribatizazio-pastelean, IBEX35eko enpresa multinazionalek ere jasotzen dute bere zatia : Acciona SA, Ferrovial, DAM, DRACE, azken hau Florentino Pérez harrapari kapitalistaren taldekoa.\nGure eskualdean oinarrizko ondasun batez jabetzeak erruduna du, eta EAJ da, Busturialdeko Ur Partzuergoa kontrolatzen duen alderdia. EAJ kapitalaren zerbitzura dagoen alderdiaren adibide argia da. Demokraziaz hitz egiten du hauteskundeetan, baina inoiz ez dio negozio hauen informaziorik ematen herriari eta honez gain, ez ditu kontsultak burutzen honelako gai garrantzitsuetan ere. Hain errotuta eta herritik urrun dauden politikari neoliberal horiek botoa eskatzerakoan bakarrik gogoratzen dira gutaz. Haiek oso argi dute bere kudeaketa eredua; hau da, erakundeen kudeaketa lortzea herriaren ondasunak pribatizatzeko eta desjabetzeko. Kudeaketa publikoen eremu guztiak pribatizatzen dituzte etekin ekonomikoak lortzeko.\nBurgesiak gure bizitzako eremu guztiak, baliabideak pribatizatzen ditu herriaren kontrola areagotzeko. Honen aurrean ezin gara etsipenean erori, are gutxiago kikildu. Euskal herri langilearen batasuna eta antolaketaren bidez borrokatu behar dugu Kapitalaren diktadura honen aurka, soilik herri boteretik eraikitako Euskal Herri sozialistak askatuko gaitu.\nJesus Mari Alberdi Arrizabalaga Txirri


Irekia Eusko Jaurlaritza - Gobierno Vasco :: Nazio eta nazioarte mailako izarrez beteriko edizioa dakarkigu Hondarribiko Bluesaldiak\nNazio eta nazioarte mailako izarrez beteriko…\nNazio eta nazioarte mailako izarrez beteriko edizioa dakarkigu Hondarribiko Bluesaldiak\n♫ Uztailaren 10etik 13ra egingo da, biak barne, eta kontzertu guztiak doan izango dira.\n♫ 2014ko HBren saria jasoko du Taj Mahal bluesman handiak, XX. mendeko musikari eraginkorrenetakoak.\nBere bederatzigarren edizioaren egitaraua aurkeztu du Hondarribiko Bluesaldiak (HB); artista bikainen eskutik hogei bat kontzertu biltzen ditu programak –guztiak ere jende guztiarentzako zabalik eta doan-, eta uztailaren 10etik 13ra egingo da, biak barne, hiriko hainbat agertokitan. Jarduera osagarriak ere egongo dira.\nDonostiako Akuariumean aurkeztu dute gaur egitaraua; Hondarribiko alkate Aitor Kerejeta, Basquetourreko zuzendari Arantza Madariaga eta jaialdiko zuzendari Carlos Malles izan dira aurkezpen ekitaldian.\n“Oso harro gaude blues jaialdi handi hau zale guztiei eskaini ahal izateaz”, azaldu digu HBko zuzendari Carlos Mallesek, “Hondarribira Jaialdiaren egitaraua bertatik bertara gozatzeko egunero-egunero hurbiltzen diren milaka lagun horiei eskaini ahal izateaz. Harro eta pozik gaude musika kalitate handiko eta, aldi berean, askotariko estilo, ustekabeko, jarduera osagarri eta beste jarduerez gorpuzturiko egitarau bat eskaini ahal izateaz.... eta gozatu nahi duen ororentzat doako ikuskizunak eskaintzeaz”.\n“Aurten bereziki pozik gaude XX. mendeko musika izar Taj Mahal gurean egongo delako; HB saria jasoko du bluesman gisa egindako ibilbideagatik eta musikari egin dion ekarri handiagatik” diosku. “Guk uste dugu jendeak gozatu egingo duela jaialdian izango diren beste artista batzuekin, askoz ere ezagunagoak izan arren zur eta lur utziko baitzaituztete, Steven Seagalek esate baterako”.\nEgitarauaren gainerakoari dagokionez, nazio eta nazioarte mailako artista eta talde guztien kalitate handia azpimarratu du Mallesek. “Iaz hain zapore gozoa utzi zigun Jimmy Barnatanena bezalako ahots ezagunak eta Pablo Carbonell bezalako ustekabekoak izango ditugu". HBk kuttunki zaintzen duen Crossroads atala Texaseko bluesari emana dago aurten, eta mendebalde urruneko bluesmen onenetako batzuk izango ditugu gure artean: Memo Gonzales, Holland K. Smith, Shawn Pittman eta Mike Morgan. Ekintza gustuko dutenek bikain pasako dute Gov’t Mule taldearekin. Eta, nola ez, askotariko generoak eta txikienentzako kontzertuak bezalako beste ekitaldi batzuk eskaintzen ditu egitarauak.\nHondarribia Blues 2014 saria\nMusikaren esparruan indar handia duen Taj Mahal gonbidatuari egingo dio omenaldia aurtengo jaialdiak. Taj Mahal New Yorken jaio zen 1942. urtean, Estatu Batuetako mendebaldeko indigena zen aita eta ama, berriz, afroamerikarra, eta horrenbestez, hainbat kultura bizi izan zituen jaio zenetik. Taj Mahal-ek 1967. urtean grabatu zuen bere lehen diskoa eta berehala hasi zen showak egiten Grateful Dead eta Jefferson Airplane-rekin. Musika tresna ugari jotzen ditu Taj-ek (gitarra, pianoa, baxua, organoa, mandolina, cheloxeloa, salterioa, flautíniccoloa, harmonika, kalimba, bibrafonoa, dobroa...). Taj-ek musika berriak konposatu zituen betiere musika forma berriak konbinatuz, energiaz beteriko emaitzak, gogora ekartzekoak, lortuz.\nZaleak eta agertokiak\nBluesaldiak hainbat agertoki izango ditu kalean:\n- Nagusia Bentan\n- Blue Villagerena, aurrekoaren alboan\n- Calsbergen agertokia aurten lekuz aldatu eta Arma Plazan egongo da.\n- Portuan egongo da Coca Colaren agertokia\n- Kutxaren agertokia Blue Villagen.\nEra beren, jende ugari etortzea espero da. 2013an 90.000 inguru lagun etorri ziren, blueszale uholde izugarria, eta Hondarribiko hiria eraldatu zuten lau egun horietan.\nBukatzeko, aurreko edizio batzuetan egin bezala berriro ere izango dugu gurean TVEren La 2 katea, aurtengo emanaldietatik bi eskainiko baititu diferituan, Steve Seagalena eta Taj Mahalena.\nEraikuntzaren sektoreak eraikinak birgaitzeak gora egin izanari esker dirau bizirik


Abanto-Zierbenako Udala - Abanto Zierbena Auzoz Auzo\nUrte honetan zehar lehentasuna izan da Abanto Zierbenako umeentzako parkeak berritzea eta familiek erabili eta goza ditzaten optimizatzea. Besteak beste, Gallarta, Las Carreras eta Sanfuenteseko parkeak izan ditugu helburu. Horrenbestez, bada garaia Serantes mendiaren hegalean kokatutako La Magdalena auzoko parkeak umeentzako parke berria estreina dezan.\n«Denboraren poderioz kaltetutako lauzak eta zabuak kendu ditugu, eta jolas anitzetarako egitura bat jarri dugu bertan, altzairuzkoa, eskaladarako murru bat, zabu bat, txirrista bat eta bi dorreak eta sabaia elkartzen dituen igarobide bat dituena. Gainera, etenik gabeko zorua ere jarri dugu, hainbat koloretakoa» esan du Abanto Zierbenako alkate Maite Etxebarriak.\nAuzoz auzo, Abanto Zierbenako Udala parke guztiak doitzen ari da udalerriko herritar gazteenak inguru moderno, seguru eta dibertigarri-dibertigarri batean jolas daitezen.\n15.000 euro behar izan dira La Magdalenako umeentzako parkea biziberritzeko. Hala ere, aldaketak ez dira soilik zabuetan ikusi, aisialdirako eremu osoa optimizatu baita.\n«5 banku eta 3 paperontzi jarri ditugu, eta 1.300 euroko kostua izan dute. Gutxi barru, oinezkoentzako espaloia hobetuko dugu hormigoi inprimatuaren bitartez, eta urak biltzeko sistema ere hobetuko dugu. Obra horiek lehenbailehen martxan jartzeko ari gara lanean. Auzo honetan egiten ari garen jarduketa guztiak Udalak eta La Magdalenako auzokideek izandako hainbat bileretan eskatu eta onartu dituzte. Gure lana herritarren eskutik joatea da, auzo guztiek, handi zein txiki, salbuespenik gabe, ongizate hobea lor dezaten. Abanto Zierbena, Auzoz Auzo», adierazi du Etxebarriak.


Home Mundua eta Euskaldunak Euskaldunak munduan Izandako giza-ibilbidea eskertuz Obamaren gutuna jaso zuen euskal emakume bikaina hil da\nIzandako giza-ibilbidea eskertuz Obamaren gutuna jaso zuen euskal emakume bikaina hil da\nHainbatetan hitz egin dugu Yolanda Betbezeri buruz. 1951an Miss Amerika izan zen euskal-iparamerikarra eta jasotako saria mundua leku hobeago batean bihurtzeko erabili zuen emakumea.\nYolanda Betbeze 1960an arraza berezikeriaren kontra borrokatzen New Yorken\nJatorriz euskalduna den hau, euskal sustraiak izateaz harro (the basque spitfire bezala ezaguna bere jatorri eta itxura argalduagatik), gizaki bikaia izan zen. Pertsona konprometitu, ideia argi eta energiaz eta konplexu gabe bere usteak defendatzeko gai zena. Feminista, nahi eta garai horietan zaila izan, gutxiengoen babesle, irizpide propioak eta publikoki babesteko energía eta gaitasunarekin, eta gainera, berak uste zuenagatik borrokatzeko bere izena eta ezagutza eskeintzeko gai.\nGaurkoan tristetasunez hitz egiten dugu berari buruz, orain dela pare bat aste hil zen eta. Asko sentitzen dugu, eta gehiago, blogean sartzear ditugun gaien artean ahaztuta utzi izan dugulako informazio hau. Gure aldetik ondo ez dagoen zerbait.\nZorionez, Eklektikako lagunek, Iparraldeko kultura webguneak, gertaera triste hau gogorarazi digute.\nBere zabalera EEBBetako gizartean, indartsu mantendu da bere bizitzan zehar. New York Timeseko hileta-liburuak, edota New York Social Diary (azken honek Yolanda Betbezeren argazki bilduma batekin) emakume bikain honek sei hamarkadetan zehar izandako eragina eta EEBBetan izandako giza-konpromezua adierazten dute. Eta komunikabide bi hauek, bere heriotzari dagokionez bildutako informazioen adibide pare bat baino ez dira.\nZalantza gabe, bere ospearen aspekturik garrantzitsuena, pasa den azaroan EEBBetako Presidenteak hau gaixorik zegoela jakitean bialdu zion gutuna da. Hegoaldean jaiotako euskal-iparamerikar honek hamarkadetan zehar gutxienekoengatik egindako borroka kontuan izanda, keinu ulergarria.\nPrevious articleMendebaldeko Europaren maparik zaharrena aurkitu izan da Nafarroako koba batean


Zero gosea 2030ean: zergatik urruntzen garen helburu hori lortzetik | Consumer\nFAOren datuak erabatekoak dira: munduko populazioaren ia %9, 690 milioi pertsona inguru, gosea izan zen 2019an, eta malnutrizioak herrialde guztiei eragiten die.\nIrudia: © UNICEF/UN0343156/Pazos\n'El estado de la seguridad alimentaria y la nutrizio en el mundo' saioaren azken edizioan kalkulatu denez, munduko biztanleen %8,9k, ia 690 milioi pertsonak, gosea pasatu zuen iaz. 2018an baino 10 milioi gehiago dira, eta duela bost urte baino ia 60 milioi gehiago. 2014az geroztik, munduko populazioaren erritmoan hazi da gosea duten pertsonen kopurua. Hala, Nazio Batuetako kide diren herrialde guztiek gosea, elikadura-segurtasunik eza eta malnutrizio-mota guztiak desagerrarazteko Garapen Jasangarrirako 2030 Agendarekin konpromisoa hartu eta bost urtera, helburu hori lortzeko behar beste aurrerapauso egin gabe jarraitzen dugu.\nGarapen Iraunkorreko Helburuen (GJH) bigarren helburua munduan goseari amaiera ematea da, eta bi aldaera ditu: pertsona guztiek urte osoan elikadura osasuntsua, elikagarria eta nahikoa izan dezaten bermatzea (2.1) eta malnutrizio mota guztiak bukatzea (2.2). Elikadurarako eta Nekazaritzarako Nazio Batuen Erakundearen (FAO) datu berrienek adierazten dute mundua ez dela bietarantz aurreratzen ari.\nAurrerapenei eragiten dieten mehatxu asko daude: gatazketatik, klima-aldakortasunetik eta muturreko fenomeno meteorologikoetatik, ekonomiaren desazelerazio eta ahultzeraino. Eta orain, gainera, covid-19ren pandemia dago, bai eta ekialdeko Afrikako basamortuan inoiz izan ez diren otarrain-agerraldiak ere, munduko ikuspegi ekonomikoak okerragotzen ari baitira, inork aurreratu ez zezakeen moduan. Baliteke egoera okerrera bakarrik joatea, presaz jokatu ezean eta aurrekaririk gabeko neurriak hartuz gero.\nDieta osasungarri baten prezioa\nGosea eta malnutrizioa bere forma guztietan gainditzea (desnutrizioa, mikronutrienteen eskasia, gehiegizko pisua eta obesitatea barne) bizirauteko adina elikagai bermatzetik harago doa: jendeak jaten duena —eta, bereziki, haurrek jaten dutena— ere elikagarria eta osasungarria izan behar du. Eta, hala ere, oraindik ere funtsezko oztopo bat da elikagai elikagarrien kostu handia eta familia askorentzat dieta osasungarri gutxi izatea.\nTxostenak frogatzen du dieta osasungarri baten kostua eguneko 1,90 dolarretik gorakoa dela, nazioarteko pobreziaren atalasea. Horrek esan nahi du dieta osasungarri merkeenaren prezioa ere boskoiztu egiten dela fekula edo almidoia duten elikagaiekin soilik elikatzearen kostua. Mantenugai, fruta, barazki eta proteina ugariko elikagaiak (landare edo animalietatik datozenak) dira elikagai talde garestienak.\nOnartezina da, biztanle guztiak elikatzeko adina elikagai ekoizten duen mundu honetan, 1.500 milioi pertsonak baino gehiagok ezin izatea beharrezko mantenugai-mailak betetzen dituen eta 3.000 milioi pertsonak baino gehiagok ezin izatea dieta osasungarri merkeena onartu.\nDieta osasungarriak izateko aukerarik ez duten pertsonak munduko eskualde guztietan bizi dira; beraz, guztioi eragiten digun arazo orokor bat da. Euskadin, adibidez, Pobreziari eta Gizarte Desberdintasunei buruzko 2018ko Inkestaren arabera, 33.000 haur eta nerabe baino gehiago bizi dira gabezia material larrian dauden etxeetan, eta horrek esan nahi du ezin dela jan haragia, oilaskoa edo arraina bi egunetik behin.\nOndorioz, malnutrizioari amaiera emateko lasterketa arriskuan dago, eta oraindik ere mehatxu larria da, bereziki haurrentzat. 2019an, bost urtetik beherakoen laurden batek eta heren batek (191 milioi) atzerapena zuten hazkundean edo emaziazioan (hau da, beren adinerako txikiegiak edo meheegiak ziren). Bost urtetik beherako 38 milioi haurrek gehiegizko pisua zuten.\nGosearen eta malnutrizioaren aurkako aldaketa globala\n“Malnutrizioaren aurkako borrokan aurrera egitea motelegia da 2025 eta 2030eko munduko nutrizio-helburuak lortzeko”, ohartarazi du FAOk. Baina, oraindik ere, aldaketa orokorra lor daiteke dieta osasungarrien bidean, gosearen atzerapena kontrolatzen lagunduko lukeena, eta, aldi berean, aurrezki handiak eragingo lituzkeena. Horrelako aldaketa batek hilkortasunak eta elikadurarekin zerikusia duten gaixotasun ez-kutsagarriek eragindako dieta ez oso osasungarrien kostuak ia erabat konpentsatzeko aukera emango lukeela kalkulatzen da. Kalkulu hori 1.300 milioikoa izango dela kalkulatzen da 2030ean; aldiz, dietekin lotutako berotegi-efektuko gas-emisioen gizarte-kostuak, 1.700 milioi, hiru laurden baino gehiago murriztu litezke.\nBerariazko irtenbideak herrialde bakoitzean edo herrialde beraren barruan desberdinak izango diren arren, erantzun orokorrak elikagaien hornikuntza-kate osotik pasatzen dira, elikagaien ingurunean eta merkataritza-, gastu publiko- eta inbertsio-politikak osatzen dituen ekonomia politikoan. Funtsezkoa da elikadura-sistemak eraldatzea, elikagai elikagarrien kostua murrizteko eta dieta osasungarrien eskuragarritasuna handitzeko.\nGobernuek nutrizioa integratu behar dute nekazaritzaren planteamenduetan; elikagaiak ekoitzi, biltegiratu, garraiatu, banatu eta merkaturatzeko kostuak handitzen dituzten faktoreekin amaitzeko lan egin behar dute —gabeziak murriztea eta elikagaiak galtzea eta xahutzea barne—; eskala txikiko tokiko ekoizleei laguntza eman behar diete elikagai nutritibo gehiago landu eta sal ditzaten, eta merkatuetarako sarbidea bermatu behar dute; haurren nutrizioa lehenetsi behar dute, hori gehien sustatu behar duen kategoriaren bidez.\nBaina ez dugu ahaztu behar, halaber, norbanakoen konpromisoa hartu behar dugula norabide transzendental hori bultzatzeko, pertsona guztientzako eta planetarentzako bide jasangarria bihur dadin.\ngehiegizko pisu hambre-eu malnutrición-eu


1. 1969-1990 euskara batua haur-/gazte-literatura a. lertxundi 0019\nDamiano Milanotik etorri zitzaidan egun batzuk pasatzera, baina neska harro eta borrokari gisa portatu zen, etengabe xaxatzen zuen mutila eta ia haserretu ginen mutila eta biok, Damianok, noski, ez bait zeukan zertan Paula eraman beharrik.\n3. 1969-1990 euskara batua literatur prosa a. valdes 0050\n4. 1969-1990 euskara batua literatur prosa i. garmendia 0187\n5. 1969-1990 sailkatu gabeak astekari eta hamaboskariak j.j. goenaga 0001\nEgon eziñan ibili zen, eta jendea xaxatzeko moduko itzez ornitutako izenburuak agertu zizkiguten.\n6. 1991> euskara batua haur-/gazte-literatura m. garmendia 00012\nZera zen kontua, mandoak xaxatu, antzara zegoen alderantz arrapaladan abiatu, hara iristean makurtu eta lepo bihurri bezain irristakor hura harrapatzen saiatzea. Ez diot erraza zenik.\n7. 1991> euskara batua haur-/gazte-literatura f. juaristi 0085\n8. 1991> euskara batua literatur prosa elexp krabelina 00053\n- Jarraitu, jarraitu xaxatu nuen, luze iritzita.\n9. 1991> euskara batua literatur prosa a. egaña 00081\nBazekien García Hernándezen berezko kokilak gizonezko gotorrari egiten ziola leku egoki xaxatzean.\n10. 1991> euskara batua literatur prosa j. cillero 00076\nPolizia batek xaxatu gaitu, makarrak kentzeko astirik eman gabe.\n11. 1991> euskara batua literatur prosa k. perez 0052\n- Xaxa iezazkiozu zakurrak!\n12. 1991> euskara batua saiakera-liburuak elexp delitu 00125\nEgia da bi gotzain espainiarrek xaxatu zutela Maximo\n2. Aztoratu, xaxatu. Loturik zegoen txakurra aizkatzen zuen.


EUSKADI.-EuskoTranek Bilboko tranbiaren zerbitzu bereziak eskainiko ditu igandean, Athletic-Espanyol partida dela eta\nEuskoTranek Bilboko tranbiaren zerbitzuaren maiztasuna areagotuko du igandean, San Mamesen 17:00etan hasita Athletic Club eta Espanyol futbol taldeen arteko partidara doazen pertsonen joan-etorri beharrak betetzeko, konpainiak prentsa ohar bidez gaur jakinarazi duenez.\nHorrela, 15:30ak eta 17:00ak bitartean, hamar minutuko maiztasuna eskainiko die EuskoTranek erabiltzaileei. Horrez gain, konpainiak beste hiru zerbitzu berezi jarriko ditu Pio Barojatik Basurtorantz, 16:16an, 16:26an eta 16:36an.\nNorgehiagoka amaitu ondoren, EuskoTranek Basurto, San Mames eta Sabino Arana geralekuetatik Atxuriko noranzkoan tranbiaren hiru zerbitzu berezi eskainiko ditu igandeetako ohiko zerbitzua indartzeko. Unitate berezi horiei eta igandeetako ohiko zerbitzuei esker geraleku horietan dauden bidaiari guztiak eraman ahal izango dira.\nTranbiarako sarrera errazagoa eta azkarragoa izan dadin, EuskoTranek ordaintzerakoan Creditrans erabiltzea gomendatzen du. Argibide gehiago eskuratzeko erabiltzaileek informazio telefonora deitu edota konpainiaren webgunea kontsulta dezakete: 902 543 210 eta www.euskotran.es.


Teknika zorrotzeko dantzariak — dantzan.eus\nHemen zaude: Hasiera › Hemeroteka › Teknika zorrotzeko dantzariak\nTeknika zorrotzeko dantzariak\n'AITZINEKO PUNTUAK'. Azken bi mendeetako bilakabidearen emaitza dira maskarada eta pastoraletako satan dantzetako urrats segidak\nUrdiñarbeko dantzariak ari dira aurten igandero aitzineko puntuak dantzatzen daukaten maila herriz herri erakusten. Lan asko egin dutela eta ondorioz maila ona eskaintzen ari direla diote beren dantza maisuek.\nAitzineko puntuak izenarekin ezagutzen dira maskaradetan eta pastoraletako satan dantzetan dantzariek egiten dituzten urrats segida konplexuak. Nomenklatura zehatzez ezagutzen diren urrats sorta ederra bezain zaila ikasi behar du lehenik eta behin dantzarigaiak. Frantsesez dute izena urrats gehienek: brisé, jeté, échappé, fouetté, aile-de-pigeonÉ Urrats horiek banan-banan menderatu eta ondoren bata bestearekin josten ikasi ahala hasiko dira ateratzen aitzineko puntuak dantzariaren oinetatik.\nBiribilean egiten diren jautziak, pastoralak eta maskaradak Zuberoan antzinako ohiturak direla dokumentatu den moduan, dantza tradizionalaren alorreko ikertzaileek azaleratu dute aitzineko puntuen dantza teknika zorrotz eta distiratsu hori azken 200 urteetako bilakaeraren emaitza dela. Jean Michel Guilcher ikertzaile frantziarrak 1962 eta 1976 bitartean Iparraldean egin zituen ikerketa lanek agerian utzi zuten ondorio aipagarrienetako bat da hori.\nGuilcherrek azaleratu zuenez, XIX. mendean instrukzioa Frantziako akademia militarretan egin zuten zuberotar gazteen eskutik iritsi ziren dantza urrats zail horiek Zuberoako herri ohituretara. Dantza gorputza sendotu eta bizkortzeko erabiltzen zuten akademia militar horietan. Bost eta zortzi urte bitarteko iraupena izaten zuen instrukzioa jasotzen zuten gazteek akademia militarretan, eta, gudarako prestaketez gain, besteak beste, dantza teknika garatuan hezita itzultzen ziren.\nFrantziako eskualde guztietako gazteek jaso ohi zuten hezkuntza hori, baina kasu gehienetan, akademia militarra utzi ondoren, dantza ere bertan behera utziko zuten gazteek. Zuberoan, ordea, zerbait berezia gertatu zen. Gazteek akademia militarretan jasotako dantza formazio hori beren herriko dantza tradizioari erantsi zioten. Gertaera bitxi horren arrazoiak aurkitzen saiatu zen Jean Michel Guilcher. Zuberoan indarrean zeuden maskarada, pastoral eta bestelako herri adierazpenetan aurkitu zuen erantzuna. Emanaldi horietan oso estimatua zen dantzarien lana, eta gainera dantzari bakarlarien ekarpenetara irekita zeuden ikuskizun horiek.Dantza ezagutza akademiko hori zekarten gazteek etxera itzultzean maskarada eta pastoraletako jautzi, barrikada eta satan dantzetan txertatu zituzten urrats eta teknika berriak. Belaunaldi gutxitan bilakaera harrigarria izan zen, eta akademia militarretan ikasitako eta Zuberoako dantza tradizioaren fusioak eskola moduko korronte indartsua eman zuen. Maskaradei eta pastoralei estuki lotuta iritsi da gaurdaino dantza tradizio apart hori.


Irekia Eusko Jaurlaritza - Gobierno Vasco :: EHAA xedapena 201703546\nEBAZPENA, 2017ko ekainaren 19koa, Ingurumen Administrazioaren zuzendariarena, Hirumugetako telekomunikazio-zentroaren elikadura-sistema Itelazpi SAk Gipuzkoa eta Arabako Partzuergo Orokorraren lurretan sustatutako energia-sistema hibridoekin ordezkatzeko proiektuaren ingurumen-inpaktuari buruzko txostena ematen duena.\nGaiak: ENERGIA ELEKTRIKOA; OBRA-PROIEKTUAK; INGURUGIRO-INPAKTUA; ENERGIA BERRIZTAGARRIAK\nHurrenkenaren zenbakia: 201703546\n2017ko martxoaren 27an, Eusko Jaurlaritzako Ingurumen Administrazioaren Zuzendaritzan Gipuzkoa eta Arabako Partzuergo Orokorraren ingurumen-inpaktuaren ebaluazioa hasteko eskaera jaso zen, Hirumugetako telekomunikazio-zentroaren elikadura-sistema Itelazpi SAk Gipuzkoa eta Arabako Partzuergo Orokorraren lurretan sustatutako energia-sistema hibridoekin ordezkatzeko proiektuaren harira, ingurumen-ebaluazioari buruzko abenduaren 9ko 21/2013 Legeko (aurrerantzean, abenduaren 9ko 21/2013 Legea) 45. artikuluari jarraikiz, proiektu hori aipatutako Legeko 7. artikuluko 2b) atalean jasota baitago.\nAbenduaren 9ko 21/2013 Legearen 46. artikuluak ezarritakoari jarraituz, 2017ko apirilaren 25ean ingurumen-organoak kontsulta egin zien proiektuaren eraginpeko administrazio publikoei zein interesdunei, aipatu proiektuari ingurumen-inpaktuaren ebaluazio arrunta egin behar zaion zehazte aldera.\nZehazki, hauei guztiei egin die kontsulta: Natura Ingurunearen eta Ingurumen Plangintzaren Zuzendaritza, Kultura Ondarearen Zuzendaritza, Osasun Saileko Gipuzkoako Lurralde Ordezkaritza (guztiak Eusko Jaurlaritzaren mendekoak), Ingurumeneko Zuzendaritza Nagusia, Mendietako eta Natura Inguruneko Zuzendaritza Nagusia (Gipuzkoako Foru Aldundiaren mendekoak), Nafarroako Ingurumen eta Lurralde Antolamenduko Zuzendaritza Nagusia, Zegamako Udala eta Ekologistak Martxan Gipuzkoa.\nBehin kontsulten izapidea amaituta, Eusko Jaurlaritzaren Osasun Sailaren Gipuzkoako Lurralde Ordezkaritzaren eta Natura Ondare eta Klima Aldaketako Zuzendaritzaren (lehen Natura Ingurunearen eta Ingurumen Plangintzaren Zuzendaritza zeritzona) erantzuna jaso da.\nBestalde, egiaztatu da, aipatutako txostenen eta espedientean jasota dagoen dokumentazioaren arabera, ingurumen-erakundeak behar beste judizio-elementu dituela ingurumen-inpaktuaren txosten hau egiteko.\nEra berean, Euskal Herriko Ingurugiroa Babesteko Lege Orokorraren 42. artikuluaren arabera (otsailaren 27ko 3/1998), ingurumen-inpaktuaren ebaluazioek era egokian bermatuko dute, besteak beste, langintza-prozesuaren lehen faseetan eta betiere aukerarik egokienak hautatzeko asmoz, ingurumenean eragingo dituen ondorioen analisia, hor gauzatuko diren jardueren metatze- eta sinergia-ondorioak kontuan hartuta.\nAbenduren 9ko 21/2013 Legearen 7.2.b artikuluan xedatutakoarekin bat etorriz, ingurumen-inpaktuaren ebaluazio sinplifikatuaren xede izango dira, besteak beste, I. eta II. eranskinean sartuta ez dauden proiektuak, baldin eta nabarmen, zuzenean edo zeharka eragiten badiete Natura 2000 Sareko eremu babestuei. Horrenbestez, ingurumen-arloan indarrean den legeria aplikatuz, Ingurumen-inpaktuaren ebaluazio sinplifikatua aplikatu behar zaio Hirumugetako telekomunikazio-zentroaren elikadura-sistema Itelazpi SAk sustatutako energia-sistema hibridoekin ordezkatzeko proiektuari. Ondoren, zehaztuko da proiektuak ingurumenaren gaineko ondorio esanguratsuak dituen ala ez eta, beraz, ingurumen-inpaktuaren ebaluazio arrunta aplikatu behar zaion ala ez.\nProiektuko ingurumen-inpaktuaren ebaluazio-espedientean dauden dokumentu teknikoak eta txostenak aztertu ondoren, eta proiektuaren ingurumen-txostena zuzena denez eta indarrean dagoen araudian aurreikusitako alderdietara egokitzen denez, Ingurumen Administrazioaren Zuzendaritzari dagokio (erakunde eskuduna da otsailaren 27ko 3/1998ko Legearen, Euskal Herriko Ingurugiroa Babesteko Lege Orokorraren arabera), Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duen apirilaren 11ko 77/2017 dekretuaren arabera, ingurumen-inpaktuaren txosten hau ematea. Bertan, aipatutako proiektuak ingurumenean kalte esanguratsuak izan ditzakeen aztertuko da eta, ondorioz, proiektuari ingurumen-inpaktuaren ebaluazio arruntaren prozedura egin behar zaion aztertuko da.\nEuskal Herriko Ingurugiroa Babesteko otsailaren 27ko 3/1998 Lege Orokorra, Ingurumen-ebaluazioari buruzko abenduaren 9ko 21/2013 Legea, Ingurumen, Lurralde Plangintza eta Etxebizitza Sailaren Egitura Organikoa eta Funtzionala ezartzeko den apirilaren 11ko 77/2017 Dekretua, urriaren 1eko Administrazio Publikoen Administrazio Prozedura Erkideari buruzko 39/2015 Legea eta aplikatzekoak diren gainerako arauak ikusita, honako hau\nLehenengoa.– Hirumugetako telekomunikazio-zentroaren elikadura-sistema Itelazpi SAk Gipuzkoa eta Arabako Partzuergo Orokorraren lurretan sustatutako energia-sistema hibridoekin ordezkatzeko proiekturako ingurumen-inpaktuaren txostena egitea, jarraian jasotzen diren baldintzetan:\nA) Aztertzen ari garen proiektuaren xedea energia sortzeko sistema hibrido berriak ezartzea da, Hirumugetako komunikazio-zentroaren egungo esparru eta itxituraren barruan. Sistema berrian, instalazio fotovoltaikoa eta instalazio eolikoa jarriko dira, zentroari energia berriztagarrien hornidura fidagarri eta etengabea emateko, hori gaur egungoa baino aukera jasangarriagoa baita, ingurumenaren aldetik.\nProiektuan instalazio fotovoltaiko bat eta instalazio eoliko bat muntatuko dira Hirumugetako komunikazio-zentroa dagoen esparruaren barruan, gaur egun lerro elektriko baten bidez elikatzen den zentro horri energia hornitzeko helburuarekin.\nEnergia sortzeko halako sistema hibridoak instalatuta, hornidura fidagarri eta etengabea lortu nahi da zentrorako, energia berriztagarriak erabiliz. Hori gaur egungoa baino aukera jasangarriagoa da, ingurumenaren aldetik, nahiz eta, momentuz, ez den kenduko gaur egun dagoen lerro elektrikoa, energia-hornidura egokia, fidagarria, jarraitua eta etengabea dela egiaztatu arte.\nProiektuaren barruan, honako sistema hauek instalatuko dira:\n– Instalazio fotovoltaikoa: 6 kWh-ko 24 panel fotovoltaiko instalatzea aurreikusten da. Horiek 35 m\n– Instalazio eolikoa: 3,5 kW-ko hiru aerosorgailu izango ditu, ENAIR 70 motakoak, pala arteko 4 metroko diametroarekin eta 18 metroko guztizko altuera maximoarekin.\n– Gaur egun etxolaren barruan dagoen talde elektrogenoa ordezkatzea, sistema txikiago eta energetikoki eraginkorrago batekin. Taldea elikatzeko, gasolio-andel bat dago, eta hori ez da ordezkatu beharko.\n– Energia biltegiratzeko egungo sistema zentro hibridoaren beharretara egokitzea. Sistema hau zentroko etxolaren barruko aretoetan instalatuko da eta gai kimikorik gabeko (azidoak) gel-bateria lehorren bankada batez osatuta egongo da.\n– Sistema inbertsore-kargagailu bat instalatzea.\n– Urruneko kontrol eta kudeaketarako sistema bat instalatzea.\nMateriala telekomunikazio-zentroraino garraiatzeko, jadanik dagoen bidea erabiliko da, gaur egun zentroko mantentze-lanak egiteko erabiltzen dena, eta ez dago bidearen gainean jarduketa gehiagorik egiteko beharrik.\nTelekomunikazio-zentroa Gipuzkoa eta Arabako Partzuergo Orokorraren lurretan dago, hiru lurralderen arteko mugan (Araba, Gipuzkoa eta Nafarroa), Aizkorri-Aratz Parke Naturalaren barruan eta Aizkorri-Aratzeko Kontserbazio Bereziko Eremuaren (ES2120002) mugan. Energia-sistema hibridoak instalatzeko proiektua zentroko perimetro hesituaren barruan bakarrik gauzatuko da.\nZentrora iristeko bidea N1 errepidetik irteten da Zegaman eta asfaltatuta dago Urdalurko urtegiraino. Gero, Aizkorri-Aratz Parke Naturaletik eta ES2120002 Kontserbazio Bereziko Eremutik igarotzen da, pagadi eta konifero-sailen artetik. Tarte horretan, hormigoitutako pistak eta material trinkoko pistak daude tarteka, telekomunikazio-zentroraino heltzeko.\nTelekomunikazio-zentroa dagoen zonako landarediari dagokionez, konifero-sail gazteak daude.\nBestalde, zentroa interes bereziko eremu batean eta hegazti nekrofagoen elikadurarako babes-eremu batean dago, eta hegazti nekrofagoentzako Baterako Kudeaketa Plana eta kiropteroentzako lehentasunezko eremu bat ditu.\nProiektuak Natura 2000 Sareko espazio bati eragin diezaiokeenez, aztertu da zer efektu egon daitekeen tokiko kontserbazio-helburuetan, eta ondorioztatu da, proiektuaren ezaugarriak kontuan hartuta, ez dela aurreikusten eragin nabarmenik egongo denik.\nZehazkiago, instalazio berriek sor litzaketen inpaktuei dagokienez, inpaktu nabarmenenak muntaketa-lanetarako beharrezko garraioak eragindakoak dira, horiek zarata, kutsadura atmosferikoa eta litezkeen habitat-aldaketak eragin baititzakete aldi baterako. Dena den, hori inpaktu puntuala izango da, lanen faseak irauten duen bitartean. Ondoren, funtzionatzen hasten denean, instalazio eolikoak hegaztiengan eragin dezake, kolpeak egon bailitezke, nahiz eta adierazi behar den aurreikusten diren energia eolikoa sortzeko dorreak ez direla handiak eta gaur egun dagoen telekomunikazio-dorrearen azpitik geratuko direla; beraz, ez dirudi hori gertatzeko aukera handirik egongo denik. Halaber, kontuan hartu behar da aerosorgailuek kiroptero-biztanlerian eragina izan dezaketela.\nBigarrena.– Sustatzaileak aurkeztutako dokumentazioan proposatutako zein dagokion baimen sektorialetan ziurrenik jasoko diren neurri babesle, zuzentzaile eta konpentsagarriak alde batera utzi gabe, kontuan izan beharko dira honako baldintza hauek, proposamena garatzeko orduan:\n– Natura-ondarea babesteko neurriak:\nFaunaren gaineko eraginei aurrea hartzeko edo horiek murrizteko neurriei dagokienez, Euskal Autonomia Erkidegoko erkidego-intereseko hegazti nekrofagoen kudeaketarako baterako Planean adierazitakoaz gainera, honako neurri hauek aplikatuko dira:\n• Energia sortzeko sistema hibridoen instalazioetarako beharrezko lanak kiropteroen eta hegazti nekrofagoen biztanleriei albait eragozpen gutxien sortzeko moduan egingo dira.\n• Aerosorgailuen inguruan argientzako zutoinak edota argi biziak jartzea ekidingo da, gaueko intsektuak bertara ez joan daitezen; izan ere, gaueko intsektu horiek kiropteroak erakar ditzakete eta istripuak egon daitezke elkarren artean talka egiteagatik.\n•Aerosorgailuetan disuasiorako gailuak instalatzeko aukera baloratuko da, hegaztien kolpe-arriskuak minimizatze aldera.\n• Kiropteroen eta hegazti nekrofagoen hilkortasunaren segimendua egingo da eta, lortutako emaitzen arabera, bestelako neurriak planteatuko dira.\n– Ura eta lurzorua babesteko neurriak:\nBerariaz debekatuta egongo da makinak konpontzea edo makinei olioa aldatzea, zeregin horretarako berariaz ezarritako eremuetatik kanpora.\n– Zarataren eta bibrazioen ondorioak gutxitzeko neurriak:\nZaratari buruzko azaroaren 17ko 37/2003 Legea garatzen duen urriaren 19ko 1367/2007 Errege Dekretuaren 22. artikuluan aurreikusitakoaren arabera, zonakatze akustiko, kalitate-helburu eta isuri akustikoei dagokienez, obrak egitean erabiliko diren makinak egokitu egin beharko dira kanpoan erabiltzeko makinen soinu-isuriei buruz indarrean dagoen araudian ezarritako aginduetara, eta, bereziki, eta hala badagokie, Kanpoan erabiltzeko makinek ingurumenean sortzen dituzten soinu-isuriak arautzen dituen Errege Dekretuan (otsailaren 22ko 212/2002) eta arau osagarrietan ezarritakora.\n• Hondakinak kudeatzeko hierarkia-printzipioei jarraituz, hondakinak sortzeari aurrea hartzea sustatu behar da, edo, hala badagokio, uztailaren 28ko 22/2011 Legearen 8. artikuluan ezarritako lehentasun-hurrenkeran kudeatu daitezela, hau da: aurrea hartzea, berrerabiltzeko prestatzea, birziklatzea eta balorizatzeko beste modu batzuk, balorizazio energetikoa barne. Hondakinak deuseztatu ahal izateko, aldez aurretik frogatu behar da haiek balorizatzea teknikoki, ekonomikoki eta ingurumenaren ikuspegitik bideraezina dela.\n• Hondakinak deuseztatu ahal izateko, aldez aurretik justifikatu beharko da haien balioztatzea ez dela bideragarria ez teknikoki, ez ekonomikoki, ez ingurumenaren aldetik.\n• Berariaz debekatuta dago sortzen diren tipologia ezberdineko hondakinak elkarrekin edo beste hondakin nahiz efluente batzuekin nahastea; hondakinak jatorritik bertatik bereiziko dira, eta horiek bildu eta biltegiratzeko bide egokiak jarriko dira, nahasketak ekiditeko.\n• Zabortegira bidali beharreko hondakinak honako hauen arabera kudeatuko dira: hondakinak zabortegietan utziz deuseztatzea arautzen duen abenduaren 27ko 1481/2001 Errege Dekretua; Hondakinak zabortegietan utziz deuseztatzea eta betelanak exekutatzea arautzen duen otsailaren 24ko 49/2009 Dekretua, eta horien aldaketak.\n• Hondakin arriskutsuak biltzeko sistemak bereiziak izango dira, beren tipologiarengatik, isurketaren baten ondorioz nahastuz gero, arriskutsuago bihurtu badaitezke edo kudeaketa zaildu badezakete. Halaber, hondakin toxiko eta arriskutsuei buruzko maiatzaren 14ko 20/1986 Legea betearazteko Erregelamendua onartzen duen uztailaren 20ko 833/1988 Errege Dekretuaren 13. artikuluan ezarritako segurtasun-arauak bete beharko dituzte, eta itxita egon beharko dute kudeatzaileari eman arte, isurita edo lurrunduta gal ez daitezen.\n• Aipatutako deposituak edo ontziak era argi, irakurgarri eta ezabagaitzean etiketatu beharko dira, baita indarreko araudiaren arabera ere.\n• Sortzen den olio erabilia ekainaren 2ko 679/2006 Errege Dekretuari, industrian erabilitako olioaren kudeaketa arautzen duenari, jarraituz kudeatu beharko da.\n• Olio erabiliak, baimendutako kudeatzaile bati eman arte, estalpean utziko dira behar bezala etiketatutako depositu estankoetan; zola iragazgaitz baten gainean egon beharko dute, kubo txikietan edo ihes eta isuriei eusteko sistemen barruan.\n• Hala badagokio, eremu jakin batzuk egokituko dira, aldi batean hondakin arriskutsuak pilatzeko, hala nola olio-poteak, iragazkiak, olioak, margoak eta abar. Gainera, hondakin geldoentzako edukiontziak ere jarriko dira, hondakin arriskutsuen guneetatik bereizita. Era berean, lanek irauten duten bitartean, sortzen diren hondakinak biltzeko gailu estankoak jarriko dira lanak egiteko eremu osoan (bidoiak, eta abar). Motaren arabera bereiziko dira hondakinak, eta, ondoren, aldi baterako biltegiratuko dira aipatutako garbigunean.\n• Araudi hau betetzea errazagoa izan dadin, lanen ondorioz sortutako hondakinak kudeatzeko sistemak prestatu beharko dira. Lan horien arduradunek kudeatuko dituzte sistemok, eta haien ardura izango da, halaber, beharginek hondakinak behar bezala erabiltzea. Zehazki, inoiz ez dira hondakinak erreko, ezta erregaiak eta produktuak biltzetik nahiz makinak mantentzetik sortzen diren efluente kontrolatugaberik isuriko ere.\nHirugarrena.– Lehenengo puntuan ezarritako baldintzen arabera, eta kontuan izanik sustatzaileak planteatutako neurri babesle eta zuzentzaileek nahiz aurreko puntuan adierazitakoek eta baimen sektorialetan ezartzen diren neurriek ingurumenarekiko kalteak murrizten dituztela, ez da aurreikusten ingurumenean kalte negatibo nabarmenik izango denik. Hortaz, ez da jotzen beharrezkoa denik Hirumugetako telekomunikazio-zentroaren elikadura-sistema Itelazpi, SAk Gipuzkoa eta Arabako Partzuergo Orokorraren lurretan sustatutako energia-sistema hibridoekin ordezkatzeko proiekturako ingurumen-inpaktuaren txostena egitea, eta ingurumen-inpaktuaren ebaluazio arrutaren mende jartzea:\nLaugarrena.– Ebazpen honen edukia Gipuzkoako eta Arabako Partzuergo Orokorrari jakinaraztea.\nVitoria-Gasteiz, 2017ko ekainaren 19a.\nItelazpik Zuhaitz Eguneko beste jardunaldi bat ospatu du Unamunzaga ikastetxearekin\nItelazpik Zuhaitz Eguna ospatu du Down Sindromearen Fundazioarekin\nEBAZPENA, 2016ko uztailaren 8koa, Ingurumen Administrazioaren zuzendariarena, Leintz-Gatzagan (Gipuzkoa) gatz-baliabideak ustiatzeko proiektuaren –herri horretako udalak sustatuaren– ingurumen-inpaktuari buruzko adierazpena egiteko dena.


Viktor Hambardzumyan - Wikipedia, entziklopedia askea.\n(«Viktor A. Ambartsumian» orritik birbideratua)\nTbilisi, 1908ko irailaren  5a\nByurakan , 1996ko abuztuaren  12a (87 urte)\nRouben V. Ambartzumian\nfisikaria, astronomoa, astrofisikaria eta politikaria\nState Stalin Prize, 2nd degree (1946)\nJules Janssen saria (1956)\nLeninen Ordena (1945-06-10)\nHero of Socialist Labour (1968-09-17)\nUrriko Iraultzaren Ordena (1983-09-16)\nOhorezko Intsigniaren ordena (1988-12-23)\nBruce domina (1960)\nNational Hero of Armenia (1994-10-11)\nLanaren Bandera Gorriaren Ordena (1944-02-21)\nMedal "For Labour Valour" (1960-09-26)\nHelmholtz Domina (1971)\nAstronomiako Errege elkartearen urrezko domina (1960)\nCothenius Domina (1974)\nLeninen Ordena (1958-09-17)\nLeninen Ordena (1968-09-17)\n"Hammer and Sickle" gold medal (1968-09-17)\nLeninen Ordena (1974)\nLeninen Ordena (1978-09-15)\nHero of Socialist Labour (1978-09-15)\n"Hammer and Sickle" gold medal (1978-09-15)\nLanaren Bandera Gorriaren Ordena (1953-09-19)\nState Stalin Prize, 1st degree (1950)\nJanssen Medal (1956)\nViktor Hambardzumyan —armenieraz: Վիկտոր Համբարձումյան, Viktor Amazaspovitx Ambartsumian izen-deiturekin errusieratua— (Tbilisi, Errusiar Inperioa —egun Georgia—, 1908ko irailaren 18agreg./irailaren 5ajul. - Biurakan, Armenia, 1996ko abuztuaren 12a) astrofisikaria izan zen, etniaz armeniarra. Izarren eraketari eta elkarketari buruz egin zituen ikerketengatik da, batez ere, ezaguna. Leningradeko Unibertsitatean ikasi zuen. Biurakango behatoki astrofisikoa sortu zuen, eta hango zuzendaria izan zen. Armeniako Zientzien Akademiako lehendakaria ere izan zen (1947-1993). 1960an Bruce domina irabazi zuen. Nazioarteko Astronomia Elkarteko lehendakaria izan zen, eta Lurretik kanpoko zibilizazioei buruz hainbat hitzaldi eman zituen.\nWikimedia Commonsen badira fitxategi gehiago, gai hau dutenak: Viktor Hambardzumyan\nOrriaren azken aldaketa: 21 maiatza 2018, 20:57.


Beste batzuk (turismoa)\nTurismoa Pirinioetako mendikateko mendi guneetako motor ekonomikoetako bat da, eta, aldi berean, klimaren aldaketak gehien kaltetu ditzakeen sektoreetako bat. Horregatik, ADAPTUR proiektuak mendi eta kosta jomugetako turismo-sektorearen urrakortasuna aztertzen du, bi kasu-azterlanen bidez, Jacetania eskualdean (Huesca) eta Calviá udalerrian (Balear Uharteak).\nLehenengo aldiz, azterketa bat egingo da mendiko jomuga turistikoen klima eta gizarte arloetako urrakortasuna ezagutzeko, egokitzeko duten gaitasunaren azterketaren bidez. Ikerketa honen helburu nagusia turismo-sektorean klimaren aldaketara egokitzearen dimentsio sozioekonomikoa aztertzea da, inplikatutako eragileen parte-hartzearekin.\nADAPTUR proiektuaren helburu nagusiak hauek dira:\n- mendiko turismoaren klimari buruzko urrakortasunaren Diagnostikoa gauzatzea, kasu-azterlan baten bidez: Jacetania eskualdea (Huesca).\n- sektoreko funtsezko eragileekin tailerren bidez eginda parte hartutako diagnostikoa.\n- laguntza-neurrien definizioa, lege bultzada, ibilbideetan eta eskaintzetan egokitzea, egokitzapen-adierazleak, klima zerbitzuak, funtsezko eragileak, sektoreko joera berriak definitzeko benchmarking-a, etab.\n- mendiko eta kostaldeko jomuga turistikoak klimaren aldaketara egokitzeko gidaliburua egitea, jomuga bakoitzean egokitzapen-estrategiak lantzeko erreferentziazko dokumentu gisa.\n- sektoreko lanketa politiken proposamenak definitzea, inplikatuta dauden eragileei zuzenduta.\nProiektua oraindik ez da gauzatu.\nProiektua ECOUNIONek darama aurrera, turismo-sektoreko funtsezko eragileekin lankidetzan, aztergai diren lurraldeetan: Jacetania eskualdean (Huesca), neguko estazioetan eta eskualdeko mendiko turismoaren beste azpisektore batzuetan.\nArrakasta: turismoaren sektoreari klimaren aldaketaren mehatxuak erakusteko beharra, elurretako turismoan, batez ere; sektorean aitzindaria den ikerketa parte-hartzailearen garapena; oso sektore askotarikorako material orientagarriak egitea.\nMugatzaileak: proposatutako neurrien balorazio ekonomikoaren konplexutasuna; klima zerbitzuak gutxi ezagutzea; sektore objektibo zatikatua eta berrikuntzan inbertsio txikia egindakoa; turismoaren sektoreko eragile handiak proiektuko bazkide gisa erakartzeko zailtasuna.\nADAPTUR proiektuak 33.105 euroko finantzaketa du, Trantsizio Ekologikorako Ministerioaren Biodiversidad Fundazioak emandakoa.\nBiodiversidad Fundazioaren klimaren aldaketara egokitzeko 2018ko deialdiaren onuradun izan da proiektua, eta Klimaren aldaketara Egokitzeko Plan Nazionalaren (PNACC) helburuak lortzen lagundu du.\n2018-2019 (urte 1 - Gauzatzen)


Batxilergoko ikasleak ikerketa lanean, Nafarrroako Unibertsitatearekin | San Fermin Ikastola\nAurtengo ikasturtea bereziki interesgarria suertatzen ari da ikerkuntzaren atalari dagokionean. Honela, San Fermin Ikastola, Nafarroako Unibertsitatearekin elkarlanean, Biologiako atalean kokatzen den ikerketa interesgarria burutu du otsailean zehar.\nSmall World Initiative 2012 urtean Ameriketako Estatu Batuetan jaio zen egitasmo hezitzaile eta dibulgatzailea da. Mundua mailan, osasun eta gizarte krisi nabarmena hedatzen ari da aspaldi honetan, garai "post-antibiotikoa" deritzona dela eta, alegia, gizon-emakumeon gorputzok, infekzioei aurre egiteko garaian, antibiotikoekiko garatzen ari garen erresistentzia larria. Hain zuzen honi aurre egiteko, Crowdsourcing moduko egitasmo hau martxan jarri zen mundu mailan, non bakterio ezberdinak bizi diren lur sail ezberdinetako laginak hartzeko ekimena bultzatzen ari den. Lagin hauek guztiak bildu ostean, mundu mailako artxibategi erraldoi bat sortzen joatea da asmoa.\nEspainiar Estatuan Madrilgo Complutense Unibertsitatea eta Nafarroakoa ari dira soilik egitasmo honetan parte hartzen eta hain zuzen gure ikastola azken honekin izan da elkarlanean. Bost asteetan zehar, 1. eta 2. Batxilergoko hogei ikasle inguru ibili dira hortaz, landa-lana burutzen eta laginak aztertzen ikastolako laborategian.


Energia komunitatearen bulegoa bihar irekiko dute Zumarragan - Otamotz : Otamotz\nGipuzkoako Foru Aldundiak, udalen laguntzarekin, energia komunitateen sorrera ere bultzatu behar du. Zumarragako Udalak egitasmo honi ere babesa eman dio. Herriko hainbat tokitan plaka fotovoltaikoak jarriko dituzte eta horiek sortzen duten energia komunitateetan izena ematen duten etxeetara eta dendetara helduko da. Lehen komunitatea aurten bertan osatzea espero dute. Kasu honetan herritarrek egin beharreko inbertsioa askoz ere txikiagoa da eta nahi dutenean utzi dezakete komunitatea.\nZumarragako Udalak informazio bulego bat ireki behar du Izazpi auzoko 1ean (ospitalera bidean, farmaziaren ondoan). Bulegoa bihar bertan irekiko dute. Astelehenetik ostiralera irekiko da, goizez, 10:30etik 13:30era, hain zuzen ere.\nBulegoa atzo eguerdian aurkeztu zuen Mikel Serrano alkateak. «Lokal honi esker, herritarrek informazioa eskuragarriago izango dute. Dagoeneko 80 bat bizilagunek eskatu dute informazioa. Gainera, BiTartean merkatari elkartearekin lan egiten ari gara, merkatariek ere egitasmo honetan parte har dezaten. Herritarrek argindarrarengatik gutxiago ordaintzeko eta iraultza energetikoan parte hartzeko aukera edukiko dute. Komunitatearen estatutuak ostegun honetako osoko bilkuran onartuko ditugu».


Bide berriak bilatzen\n2020ko urtarrilaren 18a, larunbata | Ordua Euskal Herrian 23:58:26\n"A Tuti Plain" | A Tuti Plain | Autoekoizpena, 2019\nSoraluzen 2016an sortutako taldea da A Tuti Plain, eta izenaren esanahiak taldearen izaera ez adierazi arren, izenak –italieraren eta ingelesaren nahasketa– apur bat erakusten du taldeak egiten duena. Haien kantetan rock doinuak nagusi diren arren, pop, grunge, metal, rap eta funky estiloen ukituak suma baitaitezke. Azken batean, hainbat estilo edo musika mota nahasten dituzte, indarrarekin, grinarekin eta bizitasunarekin.\nIzan ere, taldekideen hitzetan, taldea hasieratik “esperimentaziorako gune bezala” hartu dute. “Musika estilo jakin batean harrapatu gabe, iturri ezberdinetatik edaten duena. Oraindik soinua erabat definitu gabe duen taldea da, etengabe bide berriak bilatzen ari dena”.\nMezuak kritikoak dira, eta ezkorrak diruditen arren, alde positiboa badute. Argia bilatzen saiatzen baitira iluntasunean, argi izpi batzuk, bederen: “Galdu edo irabazi, nahi bezala bizi; segi argi izpiak, itxi zauriak” (Zauriak), “Dena galduta dagoela dirudi; itzalaren menpe ez al da lekurik? Bideak egiten nau ni” (Itzalaren menpe), “Orduak egun bilakatu dira, segundoka erotu, ikus ditzagun argi izpiak, hain urrun” (Beste behin).\nIna Peñalba (gitarra, ahotsa), Joseba Mendizabal (gitarra), Jondar Plata (baxua) eta Gotzon Elizburu (bateria, koruak) dira taldekideak. Gazteak dira, eta Gotzon da haien artean eskarmentu handiena duena, Junzai Txetxera taldean abeslari moduan aritua baita. Hiru urte dira A Tuti Plain sortu zutela, eta urte eta erdi inguru gaur egungo lau taldekideak elkarrekin jotzen hasi zirela.\nWalter Tuzzeo soinu teknikariarekin aritu dira kantak grabatzen Eibarko Legarre estudioan. Halaber, Walterrek berak teklatuak jo ditu eta koruak ere egin ditu grabazio saioetan, Katxo (Polo Opuesto) Itzalaren Menpe kantan aritu da abeslari moduan eta taldekideen beste zenbait lagun ere aritu dira koruak egiten: Oier, Maitane eta Idurre.\nA Tuti Plain taldekoak urtebete inguruan aritu dira kantak prestatzen eta grabatzen, jendaurreko emanaldirik egin gabe, eta lehen saioa ekainaren amaieran egin zuten Donostiako Dabadaba aretoan. Geroztik, beren herriko jaietan ere jo dute, eta beste toki batzuetan ere ariko direla espero dugu.\nHegaztien gripea zabal liteke berriz ere Frantzian\nNavarra Suma bakarrik geratu da N-121Ako autobide eskaerarekin\nZuberoako maskaradak urtez urte\nApustu etxearen aurrean ikatza uzteagatik salaketa jaso dute bost ondarrutarrek